Nariadenie Komisie (ES) č. 1789/2003 z 11. septembra 2003 ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku



Úradný vestník L 281 , 30/10/2003 S. 0001 - 0894

CS.ES Kapitola 02 Zväzok 14 S. 3 - 896

ET.ES Kapitola 02 Zväzok 14 S. 3 - 896

HU.ES Kapitola 02 Zväzok 14 S. 3 - 896

LT.ES Kapitola 02 Zväzok 14 S. 3 - 896

LV.ES Kapitola 02 Zväzok 14 S. 3 - 896

MT.ES Kapitola 02 Zväzok 14 S. 3 - 896

PL.ES Kapitola 02 Zväzok 14 S. 3 - 896

SK.ES Kapitola 02 Zväzok 14 S. 3 - 896

SL.ES Kapitola 02 Zväzok 14 S. 3 - 896



Nariadenie Komisie (ES) č. 1789/2003 z 11. septembra 2003 ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 [1], najmä na jeho články 9 a 12, keďže: (1) Nariadenie (EHS) č. 2658/87 zaviedlo nomenklatúru tovaru, ďalej nazývanú "kombinovaná nomenklatúra" tak, aby spĺňala zároveň požiadavky Spoločného colného sadzobníka, ako aj štatistiky o zahraničnom obchode spoločenstva a ostatných politík spoločenstva týkajúcich sa dovozu a vývozu tovaru. (2) Kombinovaná nomenklatúra je uvedená v prílohe I k nariadeniu (EHS) č. 2658/87 spolu so všeobecnými a zmluvnými colnými sadzbami a doplnkovými štatistickými jednotkami. (3) Bolo by vhodné modernizovať a zjednodušiť prílohu I, ako to predpokladá iniciatíva SLIM (Simpler legislation for the internal market – Jednoduchšia legislatíva pre vnútorný trh). (4) Je potrebné zmeniť a doplniť kombinovanú nomenklatúru tak, aby zohľadňovala: i) zmeny v požiadavkách týkajúcich sa štatistiky a obchodnej politiky; ii) technický rozvoj a rozvoj obchodu; iii) potrebu usporiadania alebo objasnenia textov. Príloha I k tomuto nariadeniu obsahuje zmeny a doplnenia colných sadzieb vyplývajúcich z opatrení prijatých Radou vrátane rozhodnutia Rady 94/800/ES z 22. decembra 1994 týkajúceho sa uzatvárania dohôd v mene Európskeho spoločenstva, čo sa týka záležitostí v rámci jeho právomoci dosiahnutých v rámci Uruguajského kola multilaterálnych obchodných rokovaní (1986–1994) [2], ako aj opatrení prijatých Radou alebo Komisiou [3]. (6) V súlade s článkom 12 nariadenia (EHS) č. 2658/87 prijme Komisia nariadenie, ktoré bude obsahovať úplnú verziu kombinovanej nomenklatúry spolu so všeobecnými a zmluvnými colnými sadzbami vyplývajúcimi z opatrení schválených Radou alebo Komisiou. Takéto nariadenie sa uverejní v Úradnom vestníku Európskej únie najneskôr do 31. októbra a bude sa uplatňovať od 1. januára nasledujúceho roku. (7) Opatrenia ustanovené v tomto nariadení sú v súlade so stanoviskom Výboru pre colný sadzobník, PRIJALA TOTO NARIADENIE: Článok 1 Príloha I k nariadeniu (EHS) č. 2658/87 sa týmto nahrádza prílohou k tomuto nariadeniu. Článok 2 Toto nariadenie nadobúda účinnosť 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. septembra 2003 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1, naposledy zmenené a doplnené nariadením (ES) č. 2176/2002 (Ú. v. ES L 331, 7.12.2002, s. 3). [2] Ú. v. ES L 336, 23.12.1994, s. 1. [3] 3 V prílohe I k tomuto nariadeniu sú zapracované zmeny a doplnenia vyplývajúce z prijatia týchto opatrení: - Rozhodnutie Rady 96/611/ES zo 16. septembra 1996 (Ú. v. ES L 271, 24.10.1996, s. 31), - Rozhodnutie Rady 97/359/ES a 97/360/ES z 24. marca 1997 (Ú. v. ES L 155, 12.6.1997, s. 1), - Nariadenie Rady (ES) č. 2216/97 z 3. novembra 1997 (Ú. v. ES L 305, 8.11.1997, s. 1), - Nariadenie Rady (ES) č. 1110/1999 z 10. mája 1999 (Ú. v. ES L 135, 29.5.1999, s. 1), - Nariadenie Rady (ES) č. 2433/2001 zo 6. decembra 2001 (Ú. v. ES L 329, 14.12.2001, s. 4). -------------------------------------------------- PRÍLOHA I KOMBINOVANÁ NOMENKLATÚRA OBSAH PRVÁ ČASŤ – ÚVODNÉ USTANOVENIA I. oddiel – Všeobecné pravidlá A. Všeobecné pravidlá pre interpretáciu kombinovanej nomenklatúry B. Všeobecné pravidlá týkajúce sa colných sadzieb C. Všeobecné pravidlá uplatniteľné na nomenklatúru aj colné sadzby II. oddiel – Zvláštne ustanovenia A. Tovar pre určité kategórie lodí, člnov a ostatných plavidiel a pre vŕtacie alebo ťažobné plošiny B. Civilné lietadlá a tovar na použitie v civilných lietadlách C. Farmaceutické výrobky D. Štandardná colná sadzba E. Obaly a obalové materiály F. Colné zvýhodnenie z dôvodu povahy tovaru Znaky, skratky a symboly Doplnkové jednotky DRUHÁ ČASŤ – ZOZNAM COLNÝCH SADZIEB Kapitola 1. Živé zvieratá 2. Mäso a požívateľné droby 3. Ryby a kôrovce, mäkkýše a ostatné vodné bezstavovce 4. Mlieko a mliečne výrobky; vtáčie vajcia; prírodný med; jedlé výrobky živočíšneho pôvodu inde neuvedené ani nezahrnuté 5. Výrobky živočíšneho pôvodu inde neuvedené ani nezahrnuté 6. Živé stromy a ostatné rastliny; hľuzy cibule, korene a pod.; rezané kvety a listy na okrasné účely. 7. Jedlá zelenina a určité korene a hľuzy 8. Jedlé ovocie a orechy; šupy citrusových plodov alebo melónov 9. Káva, čaj, maté a korenie 10. Obilie 11. Mlynárske výrobky; slad; škroby; inulín; pšeničný lepok Kapitola 12. Olejnaté semená a olejnaté plody; rôzne semená a plody; priemyselné a liečivé rastliny; slama a krmoviny 13. Šelak; gumy, živice a iné rastlinné šťavy a výťažky 14. Rastlinné pletacie materiály; iné výrobky rastlinného pôvodu inde neuvedené ani nezahrnuté 15. Živočíšne a rastlinné tuky a oleje a výrobky vzniknuté ich štiepením; upravené jedlé tuky; živočíšne alebo rastlinné vosky 16. Prípravky z mäsa, rýb alebo kôrovcov alebo z iných vodných bezstavovcov 17. Cukor a cukrovinky 18. Kakao a kakaové prípravky 19. Prípravky z obilia, múky, škrobu alebo z mlieka; jemné pečivo 20. Prípravky zo zeleniny, ovocia, orechov alebo z iných častí rastlín 21. Rôzne potravinové prípravky 22. Nealkoholické a alkoholické nápoje a ocot 23. Zvyšky a odpad z potravinárskeho priemyslu; pripravené krmivo 24. Tabak a vyrobené tabakové náhrady 25. Soľ; síra; zeminy a kamene; sadra, vápno a cement 26. Rudy kovov, strusky a popoly 27. Nerastné palivá, minerálne oleje a výrobky ich destilácie; bitúmenové látky; minerálne vosky 28. Anorganické chemické výrobky; anorganické alebo organické zlúčeniny drahých kovov, kovov vzácnych zemí, rádioaktívnych prvkov alebo izotopov 29. Organické chemické výrobky Kapitola 30. Farmaceutické výrobky 31. Hnojivá 32. Trieslovinové a farbiarske výťažky; taníny a ich deriváty; farbivá, pigmenty a ostatné farbiace látky; náterové farby a laky; tmely; atramenty 33. Silice a rezinoidy; voňavkárske, kozmetické a toaletné prípravky 34. Mydlo, organické povrchovo aktívne prostriedky, pracie prípravky, mazacie prípravky, umelé vosky, pripravené vosky, leštiace a čistiace prípravky, sviečky a podobné výrobky, modelovacie pasty, "zubné vosky" a zubné prípravky na báze sadry 35. Albuminoidné látky; modifikované škroby; gleje; enzýmy 36. Výbušniny; pyrotechnické výrobky; zápalky; pyroforické zliatiny; niektoré horľavé prípravky . 37. Fotografické a kinematografické výrobky 38. Rôzne chemické výrobky 39. Plasty a výrobky z nich 40. Kaučuk a výrobky z neho 41. Surové kože a kožky (iné ako kožušiny) a usne 42. Výrobky z usní; sedlárske a remenárske výrobky; cestovné potreby, kabelky a podobné schránky; výrobky z čriev zvierat (iné ako produkované priadkou morušovou) 43. Kožušiny a umelé kožušiny; výrobky z nich 44. Drevo a výrobky z dreva; drevné uhlie 45. Korok a korkové výrobky 46. Výrobky zo slamy, esparta alebo iného materiálu na úplety; košikárske výrobky a prútený tovar 47. Buničina z dreva alebo z iných celulózových vláknin; recyklovaný (odpad a výmet) papier alebo lepenka 48. Papier a lepenka; výrobky z papierenských vláknin, papiera alebo kartónu Kapitola 49. Tlačené knihy, noviny, obrazy a iné výrobky polygrafického priemyslu; rukopisy, strojopisy a plány 50. Prírodný hodváb 51. Vlna, jemné alebo hrubé zvieracie chlpy; priadza z vlásia a tkaniny z vlásia 52. Bavlna 53. Iné rastlinné textilné vlákna; papierová priadza a tkaniny z papierovej priadze 54. Chemický (syntetický alebo umelý) hodváb 55. Chemické (syntetické alebo umelé) strižové vlákna 56. Vata, plsť a netkané textílie; špeciálne priadze; motúzy, šnúry, povrazy a laná a výrobky z nich 57. Koberce a iné textilné podlahové krytiny 58. Špeciálne tkaniny; všívané textílie; čipky; tapisérie; pramikárske výrobky; výšivky 59. Impregnované, vrstvené, povlečené alebo laminované textílie; textilné výrobky vhodné na priemyselné využitie 60. Pletené alebo háčkované textílie 61. Odevy a odevné doplnky, pletené alebo háčkované 62. Odevy a odevné doplnky, iné ako pletené alebo háčkované 63. Iné celkom dohotovené textilné výrobky; súpravy, obnosené odevy a opotrebované textilné výrobky; handry 64. Obuv, gamaše a podobné výrobky; časti týchto výrobkov 65. Pokrývky hlavy a ich súčasti 66. Dáždniky, slnečníky, vychádzkové palice, palice so sedadielkom, biče, jazdecké bičíky a ich súčasti 67. Upravené perie a páperie a výrobky z nich; umelé kvetiny; výrobky z ľudských vlasov Kapitola 68. Výrobky z kameňa, sadry, cementu, azbestu, sľudy alebo podobných 69. Keramické výrobky 70. Sklo a sklenené výrobky 71. Pravé (prírodné alebo umelo pestované) perly, drahokamy alebo polodrahokamy, drahé kovy, kovy plátované drahými kovmi (doublé) a výrobky z nich vyrobené; umelá bižutéria; mince 72. Železo a oceľ 73. Výrobky zo železa alebo z ocele 74. Meď a výrobky z medi 75. Nikel a výrobky z niklu 76. Hliník a výrobky z hliníka 77. (Je voľná, určená pre prípadnú potrebu harmonizovaného systému) 78. Olovo a výrobky z olova 79. Zinok a výrobky zo zinku 80. Cín a výrobky z cínu 81. Ostatné základné kovy; cermety; výrobky z nich 82. Nástroje, náradie, nožiarske výrobky a jedálenské príbory zo základného kovu; ich časti a súčasti zo základného kovu 83. Rôzne výrobky zo základných kovov 84. Jadrové reaktory, kotly, stroje, prístroje a mechanické nástroje; ich časti a súčasti 85. Elektrické stroje, prístroje a zariadenia a ich časti a súčasti; prístroje na záznam a reprodukciu zvuku, prístroje na záznam a reprodukciu televízneho obrazu a zvuku a ich časti, súčasti a príslušenstvo Kapitola 86. Železničné a električkové lokomotívy, vozový park a jeho časti a súčasti; zvrškový upevňovací materiál pre vlaky a električky a ich časti; dopravné signalizačné mechanické (tiež elektromechanické) zariadenia všetkých druhov 87. Vozidlá iné ako koľajové, ich časti a súčasti a príslušenstvo 88. Lietadlá, kozmické lode a ich časti a súčasti 89. Lode, člny a plávajúce konštrukcie 90. Optické, fotografické, kinematografické, meracie, kontrolné, presné, lekárske alebo chirurgické nástroje a prístroje; ich časti a príslušenstvo 91. Hodiny a hodinky a ich časti 92. Hudobné nástroje; časti a súčasti a príslušenstvo týchto nástrojov 93. Zbrane a strelivo; ich časti a príslušenstvo 94. Nábytok; posteľoviny, matrace, matracové podložky, vankúše a podobné vypchaté potreby; svietidlá a ich príslušenstvo inde neuvedené ani nezahrnuté; svetelné reklamy, svetelné značky, svetelné oznamovacie tabule a podobné výrobky; montované stavby 95. Hračky, hry a športové potreby; ich časti a príslušenstvo 96. Rôzne priemyselné výrobky 97. Umelecké diela, zberateľské predmety a starožitnosti 98. Kompletné priemyselné podniky 99. (Je voľná, určená pre zvláštnu potrebu príslušných orgánov spoločenstva) TRETIA ČASŤ – PRÍLOHY K COLNÉMU SADZOBNÍKU I. oddiel – Poľnohospodárske prílohy Príloha č. 1 Poľnohospodárske zložky (EA), dodatočné clá na cukor (AD S/Z) a dodatočné clá na múku (AD F/M) Príloha č. 2 Výrobky, na ktoré sa uplatňuje vstupná cena II. oddiel – Zoznamy farmaceutických výrobkov, ktorých kvalita spĺňa podmienky pre bezcolné zaobchádzanie Príloha č. 3 Zoznam medzinárodných nevlastníckych názvov (INN) ustanovených Svetovou zdravotníckou organizáciou pre farmaceutické látky, ktoré sú oslobodené od cla Príloha č. 4 Zoznam predpôn a prípon, ktoré v kombinácii s INN prílohy 3 opisujú soli, estery a hydráty liečiv podľa INN; tieto soli, estery a hydráty liečiv sú oslobodené od cla za podmienky, že sú klasifikované v rovnakej šesťmiestnej podpoložke HS ako samotné liečivo podľa INN Strana Príloha č. 5 Soli, estery a hydráty INN, ktoré nie sú klasifikované v rovnakej šesťmiestnej podpoložke HS ako samotné liečivo podľa INN a ktoré sú oslobodené od cla Príloha č. 6 Colné kvóty Svetovej obchodnej organizácie, ktoré majú byť otvorené príslušnými orgánmi spoločenstva III. oddiel – Kvóty Príloha č. 7 Colné kvóty Svetovej obchodnej organizácie, ktoré majú byť otvorené príslušnými orgánmi spoločenstva IV. oddiel – Zvýhodnené colné zaobchádzanie z dôvodu povahy tovaru Príloha č. 8 Tovar nevhodný na spotrebu (zoznam denaturátov) Príloha č. 9 Osvedčenia PRVÁ ČASŤ ÚVODNÉ USTANOVENIA I. ODDIEL VŠEOBECNÉ PRAVIDLÁ A. Všeobecné pravidlá pre interpretáciu kombinovanej nomenklatúry Zatrieďovanie výrobkov do kombinovanej nomenklatúry sa riadi nasledujúcimi zásadami: 1. Názvy tried, kapitol a podkapitol majú len orientačný charakter; na právne účely sa zatriedenie určuje podľa znenia položiek a príslušných poznámok k triedam a kapitolám, a ak tieto položky alebo poznámky nevyžadujú inak, podľa nasledujúcich ustanovení. 2. a) Každé uvedenie výrobku v niektorej položke sa vzťahuje aj na taký výrobok, ktorý je nekompletný alebo nedokončený, ak v stave a za podmienok v akých sa predkladá tento nekompletný alebo nedokončený výrobok má charakteristické znaky kompletného alebo hotového výrobku. Vzťahuje sa aj na taký kompletný alebo hotový výrobok (alebo ktorý sa použitím tohto pravidla zatriedi ako kompletný alebo hotový), ktorý je predkladaný v nezmontovanom alebo rozmontovanom stave. b) Každá zmienka o materiáli alebo látke v niektorej položke sa vzťahuje aj na zmesi alebo kombinácie tohto materiálu alebo tejto látky s inými materiálmi alebo látkami. Každá zmienka o tovare z daného materiálu alebo látky sa vzťahuje aj na tovar pozostávajúci úplne alebo čiastočne z takéhoto materiálu alebo látky. Zatriedenie tovaru pozostávajúceho z viac ako jedného materiálu alebo látky sa vykoná podľa zásad uvedených v pravidle 3. 3. Ak má byť tovar podľa pravidla 2 písm. b) alebo z nejakých iných dôvodov, prima facie, zatriedený do dvoch alebo viacerých položiek, zatriedenie sa vykoná takto: a) najšpecifickejšia položka musí mať prednosť pred položkami so všeobecnejším významom. Ak sa však dve alebo viac položiek, a to každá z nich, vzťahuje na časť materiálov alebo látok, ktoré tvoria zmiešaný alebo zložený výrobok alebo len na časť výrobkov zo súboru dodávaného do maloobchodného predaja, tieto položky sa považujú vo vzťahu k týmto výrobkom za rovnako špecifické, aj ak jedna z nich obsahuje úplnejší alebo presnejší opis tovaru; b) zmesi, tovar zložený z rôznych materiálov alebo skladajúci sa z rôznych komponentov a tovar dodávaný v súboroch na maloobchodný predaj, ktoré sa nemôžu riadiť pravidlom 3 a), sa zatriedia podľa materiálu alebo komponentu, ktorý im dáva podstatný charakter, ak je možné ho určiť; c) ak sa tovar nemôže zatriediť podľa pravidiel 3 písm. a) alebo písm. b), zatriedi sa do poslednej položky v numerickom poradí položiek, ktoré prichádzajú do úvahy. 4. Tovar, ktorý nemožno zatriediť podľa vyššie uvedených pravidiel, sa zatriedi do položky, do ktorej patrí tovar najviac podobný. 5. Okrem vyššie uvedených ustanovení sa nasledujúce pravidlá uplatnia na uvedený tovar: a) puzdrá na fotografické prístroje, hudobné nástroje, zbrane, rysovacie a kresliace nástroje, náhrdelníky a podobné schránky špeciálne tvarované alebo upravené na vloženie určitého výrobku alebo súboru výrobkov, vhodné na dlhodobé použitie a predkladané s výrobkami, pre ktoré sú určené, sa zatrieďujú spolu s týmito výrobkami, ak sa s nimi bežne predávajú. Toto pravidlo sa však nevzťahuje na schránky, ktoré dávajú celku podstatný charakter; b) s výhradou ustanovení pravidla 5 písm. a) sa obalové materiály a obalové schránky (ďalej len obaly) [1] predložené s tovarom zatriedia spolu s tovarom, ak sa bežne používajú na balenie takéhoto druhu tovaru. Toto ustanovenie však nie je záväzné, ak je zrejmé, že obalové materiály a obaly sú vhodné na opakované použitie. 6. Na právne účely sa zatriedenie tovaru do položiek podpoložky určuje podľa znenia týchto podpoložiek a príslušných poznámok k podpoložkám a mutatis mutandis podľa vyššie uvedených pravidiel, pričom sa tým rozumie, že porovnateľné sú len podpoložky rovnakej úrovne. na účely tohto pravidla sa tiež používajú poznámky k triedam a kapitolám, ak kontext nevyžaduje inak. B. Všeobecné pravidlá týkajúce sa colných sadzieb 1. Colné sadzby uplatniteľné na dovezený tovar pôvodom z krajín, ktoré sú zmluvnými stranami Všeobecnej dohody o clách a obchode alebo s ktorými má európske spoločenstvo uzavreté dohody obsahujúce doložku najvyšších výhod, sú zmluvnými colnými sadzbami uvedenými v stĺpci 3 colného sadzobníka. Ak z kontextu nevyplýva inak, tieto zmluvné colné sadzby sa uplatnia na tovar, ktorý je dovezený z ktoréhokoľvek tretieho štátu a ktorý je iný ako vyššie uvedený tovar. Zmluvné colné sadzby uvedené v stĺpci 3 sú uplatniteľné od 1. januára 2004. Ak sú všeobecné colné sadzby nižšie ako zmluvné colné sadzby, uplatnia sa všeobecné clá, ktoré sú uvedené v podobe poznámky pod čiarou. 2. Odsek 1 sa neuplatní, ak sú ustanovené zvláštne všeobecné colné sadzby v súvislosti s tovarom pôvodom z určitých krajín alebo ak sú podľa dohôd uplatniteľné preferenčné colné sadzby. 3. Odseky 1 a 2 nevylučujú možnosť, aby členské štáty uplatnili iné colné sadzby, než sú uvedené v spoločnom colnom sadzobníku, ak je uplatnenie takýchto iných colných sadzieb opodstatnené podľa práva spoločenstva. 4. Colné sadzby uvedené ako percentá sú valorickými colnými sadzbami (sadzba ad valorem). 5. Symbol "EA" naznačuje, že z príslušného tovaru sa vymeria clo s "poľnohospodárskou zložkou" stanovenou v súlade s prílohou 1. 6. Symbol "AD S/Z" alebo "AD F/M" v kapitolách 17 až 19 naznačuje, že maximálna colná sadzba pozostáva z valorickej sadzby (sadzby ad valorem) plus dodatočného cla vymeraného z určitých druhov cukru alebo z múky. Toto dodatočné clo sa stanovuje v súlade s ustanoveniami pravidiel prílohy 1. 7. V kapitole 22 symbol "€/% vol/hl" znamená, že sa vypočíta zvláštna sadzba vyjadrená v euro pre každé objemové percento alkoholu v hektolitri. Takto sa clo z alkoholických nápojov obsahujúcich 40 % alkoholu vymeria takto: - "€ 1/% vol/hl" = € 1 × 40, čo je sadzba € 40 na hektoliter alebo - "€ 1/% vol/hl + € 5/hl" = € 1 × 40 plus € 5, čo je sadzba € 45 na hektoliter. Ak je okrem toho uvedená minimálna hodnota (MIN), napríklad "1,6 €/% vol/hl MIN 9 /hl", znamená to, že colná sadzba vypočítaná na základe vyššie uvedeného pravidla sa porovná s minimálnou sadzbou, napríklad "9 €/hl" a uplatní sa vyššia z týchto dvoch sadzieb. C. Všeobecné pravidlá uplatniteľné na nomenklatúru aj colné sadzby 1. Pokiaľ nie je ustanovené inak, ustanovenia týkajúce sa hodnoty ciel sa uplatnia nie len na určenie hodnoty pre stanovenie valorických colných sadzieb (colných sadzieb ad valorem), ale aj hodnôt, pomocou ktorých je definovaný rozsah určitých položiek alebo podpoložiek. 2. Hmotnosť, z ktorej sa vymeriava clo, v prípade tovaru, z ktorého sa clo vymeriava podľa hmotnosti, a hmotnosti, pomocou ktorých je definovaný rozsah určitých položiek a podpoložiek, sa považujú za a) v prípade odkazu na "hmotnosť brutto", agregovanú hmotnosť tovaru a všetkých obalových materiálov a obalových schránok; b) v prípade odkazu na "hmotnosť netto" alebo jednoducho na "hmotnosť" bez bližšieho určenia, hmotnosť samotného tovaru bez obalových materiálov a obalových schránok akéhokoľvek druhu. 3. Ekvivalent hodnoty €, vyjadrený v národnej mene, pre iný ako účastnícky členský štát, ako je definovaný v nariadení Rady (ES) č. 974/98 [2] (ďalej len "nezúčastnený členský štát") sa stanovuje v súlade s článkom 18 nariadenia Rady (EHS) č. 2913/92 [3], naposledy zmeneného a doplneného nariadením (ES) č. 82/97 [4] európskeho parlamentu a Rady. II. ODDIEL ZVLÁŠTNE USTANOVENIA A. Tovar pre určité kategórie lodí, člnov a ostatných plavidiel a pre vŕtacie alebo ťažobné plošiny. 1. Zaplatenie cla bude odložené v súvislosti s tovarom určeným na zapracovanie do lodí, člnov alebo ostatných plavidiel uvedených v tomto sadzobníku, na účely ich stavby, opravy, údržby alebo prestavby a v súvislosti s tovarom určeným na upevnenie na takýchto lodiach, člnoch alebo iných plavidlách alebo na ich vybavenie. 2. Zaplatenie clá bude odložené v súvislosti s: a) tovarom určeným na zapracovanie do vŕtnych alebo ťažobných plošín: 1. pevných, podpoložka ex843049, ktoré pracujú vo výsostných vodách členských štátov alebo mimo nich alebo 2. plávajúcich alebo ponorných, podpoložka 890520 na účely ich stavby, opravy, údržby alebo prestavby a v súvislosti s tovarom určeným na vybavenie uvedených plošín. Tento tovar, ako je napríklad motorové palivo, mazivá a plyn, ktoré sú potrebné na prevádzku strojov a zariadení, ktoré sa nepoužívajú nepretržite a ktoré nie sú neoddeliteľnou súčasťou plošín, a tovar, ktorý sa používa na palube pri stavbe, oprave, údržbe, prestavbe alebo vybavovaní týchto plošín, sa taktiež považuje za tovar použitý na zapracovanie do vŕtnych a ťažobných plošín; b) rúrami, potrubiami, káblami a ich spojkami spájajúcimi tieto vŕtne alebo ťažobné plošiny s pevninou. Číselný znak KNOpis tovaru8901Lode na osobnú a poštovú dopravu, turistické lode, trajektové lode, nákladné člny a podobné plavidlá na prepravu osôb alebo nákladu:890110Lode na osobnú a poštovú dopravu, turistické lode a podobné plavidlá určené prevážne na prepravu osôb; trajektové lode všetkých druhov:89011010na námornú plavbu890120Cisternové lode:89012010na námornú plavbu890130Chladiarenské lode, okrem uvedených v podpoložke 890120:89013010na námornú plavbu890190Ostatné plavidlá na nákladnú dopravu a ostatné plavidlá na prepravu osôb a nákladu súčasne:89019010na námornú plavbu890200Rybárske plavidlá; plavidlá zariadené na priemyslové spracovanie, opracovanie alebo konzervovanie rybárskych výrobkov:na námornú plavbu:89020012s výtlakom presahujúcim 25089020018s výtlakom nepresahujúcim 2508903Jachty a ostatné plavidlá pre zábavu alebo šport; veslové člny a kanoe:Ostatné890391Plachetnice, tiež s pomocným motorom:89039110na námornú plavbu890392Motorové člny, iné ako s prívesným motorom:89039210na námornú plavbu890400Ťažné a tlačné lode:89040010Ťažné lodeTlačné lode:89040091na námornú plavbu8905Majákové lode, požiarne lode, plávajúce bagre, plávajúce žeriavy a iné plavidlá, u ktorých je plavba iba vedľajšou činnosťou okrem ich hlavnej funkcie; plávajúce doky; plávajúce alebo ponorné vŕtacie alebo ťažobné plošiny:890510Plávajúce nasávacie bagre:89051010na námornú plavbu890590Ostatné:89059010na námornú plavbu8906Ostatné lode a člny, vrátane vojnových lodí a záchranných člnov, okrem veslových:89061000Vojnové lodeOstatné:89069010na námornú plavbu 3. Odklad platenia cla musí spĺňať podmienky ustanovené v príslušných ustanoveniach spoločenstva týkajúcich sa colnej kontroly použitia takéhoto tovaru. B. Civilné lietadlá a tovar na použitie v civilných lietadlách 1. Suma cla sa odpúšťa pre: - civilné lietadlá, - určitý tovar určený na použitie v civilných lietadlách a pre zapracovanie do nich pri ich výrobe, oprave, údržbe, prestavbe, úprave alebo rekonštrukcii, - pozemné prístroje pre letecký výcvik a ich časti a súčasti, na civilné použitie. Na tento tovar sa vzťahujú podpoložky [5] s touto poznámkou: "Tovar uvedený v tejto podpoložke musí spĺňať podmienky ustanovené v príslušných ustanoveniach spoločenstva [pozri články 291 až 300 nariadenia Komisie (EHS) č. 2454/93 (Ú. v. ES L 253, 11.10.1993, s. 71) a následné zmeny a doplnenia]. Pozri taktiež oddiel II. odsek B úvodné ustanovenia." 2. Na účely odseku 1 znamená výraz "civilné lietadlá" lietadlá iné ako lietadlá používané v členských štátoch na vojenskú alebo podobnú službu, ktoré sú zaregistrované ako vojenské alebo necivilné. Na účely uplatnenia druhej zarážky odseku 1 znamená výraz "na použitie v civilných lietadlách" uvedený vo všetkých príslušných podpoložkách [6] aj tovar na použitie v pozemných prístrojoch pre letecký výcvik. C. Farmaceutické výrobky 1. Suma cla sa odpúšťa pre farmaceutické výrobky týchto kategórií: i) farmaceutické látky, na ktoré sa nevzťahuje CAS RN (servisné registračné čísla chemických abstraktov) a medzinárodné nevlastnícke označenia (INN) uvedené v prílohe 3; ii) soli, estery a hydráty liečiv podľa INN, ktoré sú opísané kombináciou INN z prílohy 3 s predložkami alebo príponami prílohy 4, ak sú tieto výrobky zatriedené v rovnakej šesťmiestnej podpoložke HS ako je samotné liečivo podľa INN; iii) soli, estery a hydráty liečiv podľa INN, ktoré sú uvedené v prílohe 5 a ktoré nie sú zatriedené v rovnakej šesťmiestnej podpoložke HS, ako je samotné liečivo podľa INN; iv) soli, estery a hydráty liečiv podľa INN, ktoré sú uvedené v prílohe 5 a ktoré nie sú zatriedené v rovnakej šesťmiestnej podpoložke HS, ako je samotné liečivo podľa INN; 2. Zvláštne prípady: i) INN sa vzťahuje len na tie látky, ktoré sú opísané v zoznamoch odporúčaných a navrhovaných INN uverejňovaných Svetovou zdravotníckou organizáciou (WHO). Ak je počet látok, na ktoré sa vzťahuje INN, nižší ako látok, na ktoré sa vzťahuje CAS RN, bezcolnému zaobchádzaniu podliehajú len tie látky, na ktoré sa vzťahuje INN; ii) ak je niektorý výrobok z prílohy 3 alebo prílohy 6 identifikovaný pomocou CAS RN zodpovedajúceho konkrétnemu izoméru, podmienky pre bezcolné zaobchádzanie spĺňa len tento izomér; iii) dvojnásobné deriváty (soli, estery a hydráty) INN identifikované kombináciou liečiv podľa INN uvedených v prílohe 3 s predponami alebo príponami uvedenými v prílohe 4 spĺňajú podmienky pre bezcolné zaobchádzanie za podmienky, že sú zatriedené v rámci rovnakej 6 miestnej HS, ako je príslušné liečivo podľa INN: príklad: alanín metyl ester, hydrochlorid; iv) ak liečivo podľa INN z prílohy 3 je soľ (alebo ester), žiadna iná soľ (alebo ester) kyseliny zodpovedajúcej danému INN nemôže spĺňať podmienky pre bezcolné zaobchádzanie: príklad: oxoprenoát draslíka (INN): bez cla oxoprenoát sodíka: nie je bez cla. D. Štandardná colná sadzba 1. Colná sadzba sa vymeriava ako jednotná sadzba vo výške 3,5 % z hodnoty tovaru: - ktorý tvorí obsah zásielky posielanej jednou súkromnou osobou inej alebo - ktorý je obsahom osobnej batožiny cestujúcich, ak takýto dovoz nie je určený na obchodné účely. Táto jednotná colná sadzba vo výške 3,5 % sa uplatní, ak hodnota tovaru podliehajúceho dovoznému clu neprevýši 350 € na zásielku alebo cestujúceho. Táto jednotná sadzba sa neuplatní na tovar zatriedený do kapitoly 24, ktorý sa nachádza v zásielke alebo v osobnej batožine cestujúcich, ak jeho množstvo prevyšuje množstvá uvedené v článku 31 alebo 46 nariadenia Rady (EHS) č. 918/83 [7], naposledy zmeneného a doplneného nariadením (EHS) č. 355/94 [8]. 2. Dovoz sa považuje za dovoz neobchodnej povahy, ak: a) v prípade tovaru, ktorý sa nachádza v zásielkach posielaných jednou súkromnou osobou inej, takéto zásielky: - sú príležitostnej povahy, - obsahujú tovar výlučne na osobné použitie príjemcu alebo jeho rodiny, ktorý svojou povahou alebo množstvom nenaznačuje obchodný záujem, - odosielateľ ich posiela príjemcovi bezodplatne; b) v prípade tovaru, ktorý sa nachádza v osobnej batožine cestujúcich, ak: - je príležitostnej povahy a - pozostáva výlučne z výrobkov pre osobné použitie cestujúcich alebo ich rodín, alebo tovar dovážaný ako darčeky; povaha a množstvo takéhoto tovaru nesmú byť také, aby mohli naznačovať, že je dovážaný z obchodných dôvodov. 3. Jednotná colná sadzba sa neuplatní na tovar dovážaný za podmienok ustanovených v odsekoch 1 a 2, ak oprávnená osoba ešte pred uplatnením jednotnej sadzby na tento tovar požiadala, aby sa na tovar vymeralo príslušné clo zodpovedajúce tomuto druhu tovaru. v takom prípade všetok tovar, ktorý sa nachádza v zásielke, podlieha dovoznému clu príslušnému pre tento druh tovaru bez toho, aby bol dotknutý bezcolný vstup ustanovený podľa článkov 29 až 31 a 45 až 49 nariadenia (EHS) č. 918/83. Na účely prvého pododseku výraz "dovozné clá" znamená clá a poplatky, ktoré majú rovnaký účinok, a ostatné dovozné poplatky ustanovené v rámci spoločnej poľnohospodárskej politiky alebo podľa konkrétnych ujednaní uplatniteľných na určitý tovar vyplývajúci zo spracovania poľnohospodárskych produktov. 4. Členské štáty môžu zaokrúhliť hodnotu v národných menách získanú prepočítaním sumy 350 €. 5. Nezúčastnené členské štáty môžu ponechať ekvivalent v národnej mene zo sumy 350 € nezmenený, ak v čase ročnej úpravy ustanovenej v prvom odseku článku 18 (2) nariadenia (EHS) č. 2913/92 prepočet tejto čiastky, pred zaokrúhlením ustanoveným v odseku 4, má za následok zmenu menšiu ako 5 % ekvivalentu v národnej mene alebo jej zníženie. E. Obaly a obalové materiály Na obaly a obalové materiály uvedené vo všeobecnom pravidle pre interpretáciu kombinovanej nomenklatúry 5 písm a) a písm. b), ktoré boli prepustené do režimu voľného obehu zároveň s tovarom, ktorý obsahujú alebo s ktorým boli predložené, sa uplatnia nasledujúce ustanovenia. 1. Ak sú obaly a obalové materiály zatriedené s tovarom v súlade s ustanoveniami všeobecného pravidla pre interpretáciu 5: a) z týchto sa vymeria clo s rovnakou colnou sadzbou ako za tovar: - ak takýto tovar podlieha colnej sadzbe ad valorem alebo - ak sa započítavajú do spoplatnenej hmotnosti tovaru; b) sú prijaté bez cla: - ak je tovar oslobodený od cla alebo - ak sa clo vymeriava inak ako za použitia hmotnosti alebo hodnoty tovaru, alebo - ak sa hmotnosť obalov a obalových materiálov nezahŕňa do spoplatnenej hmotnosti tovaru 2. Ak obaly a obalový materiál, na ktorý sa vzťahujú ustanovenia odsekov 1 písm. a) a písm. b), obsahujú tovar alebo sú predkladané spolu s tovarom niekoľkých rozdielnych tarifných opisov, na účely určenia ich spoplatnenej hmotnosti alebo hodnoty sa hmotnosť a hodnota obalov a obalových materiálov rozdelí úmerne medzi všetok tovar obsiahnutý v zásielke úmerne hmotnosti alebo hodnote tohto tovaru. F. Colné zvýhodnenie z dôvodu povahy tovaru 1. Za určitých podmienok sa ustanovuje colné zvýhodnenie z dôvodu povahy tovaru na: - tovar nevhodný na spotrebu, - osivá, - mlynárske plátno, neviazané, - určité druhy čerstvého stolového hrozna, syrové fondue (pozn: syr varený v bielom víne), tokajské vína, tabak a dusičnany. Na tento tovar sa vzťahujú podpoložky [9] s touto poznámkou: "Tovar uvedený v tejto podpoložke musí spĺňať podmienky ustanovené v oddiele II. F úvodných ustanovení." 2. Tovar nevhodný na spotrebu, na ktorý sa udeľuje colné zvýhodnenie z dôvodu jeho povahy, je uvedený v prílohe 8 odkazom na položku, pod ktorou je zatriedený spolu s opisom a množstvom použitých denaturátov. Takýto tovar sa považuje za nevhodný na spotrebu, ak má byť denaturovaný a denaturáty sú homogénne zmiešané a ich oddelenie nie je ekonomicky uskutočniteľné 3. Nižšie uvedený tovar je zatriedený v príslušných položkách pre semená alebo pre osivá, ak je v súlade s príslušnými ustanoveniami spoločenstva: - pre sladkú kukuricu, špaldu, hybridnú kukuricu, ryžu a cirok (smernica Rady 66/402/EHS [10]) - zemiaky na výsadbu (smernica Rady 2002/56/ES z 13. júna 2002 [11]) - pre olejnaté semená a olejnaté plody (smernica Rady 2002/57/ES z 13. júna 2002 [12]). Ak hybridná sladká kukurica, špalda, hybridná kukurica, hybridný cirok alebo olejnaté semená a olejnaté plody sú takých druhov, na ktorý sa nevzťahujú poľnohospodárske ustanovenia, colné zvýhodnenie z dôvodu ich povahy sa prizná, ak sa preukáže, že tovar je skutočne určený na siatie. 4. Ak hybridná sladká kukurica, špalda, hybridná kukurica, hybridný cirok alebo olejnaté semená a olejnaté plody sú takých druhov, na ktorý sa nevzťahujú poľnohospodárske ustanovenia, colné zvýhodnenie z dôvodu ich povahy sa prizná, ak sa preukáže, že tovar je skutočne určený na siatie. 5. Čerstvému stolovému hroznu, syrovému fondue, tokajským vínam, tabaku a dusičnanom sa prizná priaznivé colné zvýhodnenie pri predložení riadne potvrdeného osvedčenia a tovaru, ktorého sa osvedčenie týka. Vzory a ustanovenia upravujúce vydávanie osvedčení sú uvedené v prílohe 9. ZNAKY, SKRATKY a SYMBOLY ★ označuje nové číselné znaky ▪ označuje číselné znaky používané v predchádzajúcom roku, ale ktoré sa vzťahovali na iný tovar AD F/M dodatočné clo na múku AD S/Z dodatočné clo na cukor b/f fľaša demižón cm/s centimeter/–re za sekundu EA poľnohospodárska súčasť € euro INN medzinárodné nevlastnícke označenie INNM upravené medzinárodné nevlastnícke označenie ISO Medzinárodná organizácia pre normalizáciu Kbit 1024 bitov kg/br kilogram, brutto kg/netto kilogram, netto kg/net eda kilogram čistej hmotnosti bez nálevu 100 kg/net mas 100 kilogramov, netto hmotnosť sušiny MAX maximum Mbit 1048576 bitov MIN minimum ml/g mililiter/–re na gram RON oktánové číslo Poznámka: Číslo položky v hranatej zátvorke v zozname colných sadzieb znamená, že položka bola zrušená (napr. položka [1519]). DOPLNKOVÉ JEDNOTKY c/k karáty (1 metrický karát = 2 × 10-4 kg) ce/el počet buniek ct/l prepravná kapacita / nosnosť v tonách [13] g gram gi F/S gram štiepateľných izotopov GT hrubá tonáž kg C5H14ClNO kilogram cholín chloridu kg H2o 2 kilogram peroxidu vodíka kg K2o kilogram oxidu draselného kg KOH kilogram hydroxidu draselného kg met.am. kilogram metylamínu kg N kilogram dusíka kg NaOH kilogram hydroxidu sodného kg/net eda kilogram čistej hmotnosti bez nálevu kg P2o 5 kilogram oxidu fosforečného kg 90 % sdt kilogram látky 90 % suchej kg U kilogram uránu 1000 kWh 1000 kilowatthodín l liter 1000 l 1000 litrov l alc. 100 % liter čistého (100 %) alkoholu m meter m2 štvorcový meter m3 kubický meter 1000 m3 1000 kubických metrov pa počet párovs p/st počet kusov 100 p/st sto kusov 1000 p/st tisíc kusov TJ terajoule (spaľovacie teplo) DRUHÁ ČASŤ ZOZNAM COLNÝCH SADZIEB I. TRIEDA ŽIVÉ ZVIERATÁ; ŽIVOČÍŠNE VÝROBKY Poznámky 1. Akákoľvek zmienka v tejto triede o určitom rode alebo druhu zvierat, ak nie je stanovené inak, sa vzťahuje aj na mladé zvieratá toho druhu alebo rodu. 2. Ak nie je stanovené inak, výraz "sušené" výrobky sa vzťahuje v nomenklatúre aj výrobky, ktoré boli dehydratované, odparené alebo vysušené mrazom (lyofilizované). 1. KAPITOLA ŽIVÉ ZVIERATÁ Poznámka 1. Do tejto kapitoly sú zatriedené všetky živé zvieratá okrem: a) rýb a kôrovcov, mäkkýšov a ostatných vodných bezstavovcov položiek 0301, 0306 alebo 0307; b) kultúr mikroorganizmov a ostatných výrobkov položky 3002 a c) zvierat položky 9508. 2. KAPITOLA MÄSO A JEDLÉ DROBY Poznámka 1. Do tejto kapitoly nie sú zatriedené: a) výrobky druhov opísaných v položkách 0201 až 0208 alebo 0210 nevhodné alebo nespôsobilé na ľudskú konzumáciu; b) črevá, mechúre a žalúdky zo zvierat (položka 0504) alebo krv zo zvierat (položka 0511 alebo 0302) alebo c) živočíšne tuky, iné ako výrobky položky 0209 (kapitola 15). Doplnkové poznámky 1. A. Nasledujúcimi výrazmi sa rozumejú: a) "trupy hovädzích zvierat" v zmysle podpoložiek 020110 a 020210: celé trupy porazených zvierat po ich odkrvení, vyvrhnutí a stiahnutí z kože, dovážané s hlavami alebo bez nich, s nohami alebo bez nich a s inými drobami alebo bez nich. Ak sú trupy dovážené bez hláv, musia byť hlavy od nich oddelené na mieste atlanto occipitálneho kĺbu. Ak sú dovážené bez nôh, musia byť nohy oddelené na úrovni karpo–metakarpálneho alebo tarso–metatarsálneho kĺbu; "trupy" sa vzťahujú na prednú časť so všetkými kosťami a s krkom, podplecím a plieckom, s viac ako desiatimi pármi rebier; b) "polovičky trupov hovädzích zvierat" v zmysle podpoložiek 020110 a 020210: výrobok získaný symetrickým rozdelením celého hovädzieho trupu stredom krčných, chrbtových, bedrových (lumbálnych) a krížových (sakrálnych) stavcov a stredom hrudnej kosti a zrastu ischio–ohanbových kostí; "polovičky trupov" sa vzťahujú na prednú časť polovičky trupu so všetkými kosťami a s krkom, podplecím a plieckom, s viac ako desiatimi rebrami; c) "kompenzované štvrtiny" v zmysle podpoložiek 02012020 a 02022010: porcie skladajúce sa z: - predných štvrtín, ktoré zahŕňajú všetky kosti a krk, podplecie a pliecko, rozdelených pri desiatom rebre a zadných štvrtín, ktoré zahŕňajú všetky kosti a stehno a roštenku, rozdelených pri treťom rebre alebo z - predných štvrtín, ktoré zahŕňajú všetky kosti a krk, podplecie a pliecko, rozdelených pri piatom rebre s pripojeným celým bokom a hruďou a zadných štvrtín, ktoré zahŕňajú všetky kosti a stehno a roštenku, rozdelených pri ôsmom rozrezanom rebre. Predné a zadné štvrtiny tvoriace "kompenzované štvrtiny" musia byť dovážané súčasné a v rovnakom počte, s celkovou hmotnosťou predných štvrtín zhodnou s celkovou hmotnosťou zadných štvrtín; toleruje sa však rozdiel medzi hmotnosťou týchto dvoch častí zásielky, ak tento rozdiel nie je väčší ako 5 % celkovej hmotnosti ťažšej časti (predných štvrtín alebo zadných štvrtín). d) "neoddelené predné štvrtiny" v zmysle podpoložiek 02012030 a 02022030: predná časť trupu, ktorá zahŕňa všetky kosti a krk, podplecie a pliecko, najmenej so štyrmi a najviac s desiatimi pármi rebier (prvé štyri musia byť v celku, ostatné môžu byť rozdelené), tiež s bokom alebo bez neho; e) "oddelené predné štvrtiny" v zmysle podpoložiek 02012030 a 02022030: predná časť polovičky trupu, ktorá zahŕňa všetky kosti a krk, podplecie a pliecko, najmenej so štyrmi a najviac s desiatimi pármi rebier (prvé štyri musia byť v celku, ostatné môžu byť rozdelené), tiež s bokom alebo bez neho; f) "neoddelené zadné štvrtiny" v zmysle podpoložiek 02012050 a 02022050: zadná časť trupu, ktorá obsahuje všetky kosti a stehná a roštenku so sviečkovicou najmenej s tromi pármi celých alebo rozdelených rebier, s kolenom alebo bez neho a s bokom alebo bez neho. g) "oddelené zadné štvrtiny" v zmysle podpoložiek 02012050 a 02022050: zadná časť polovičky hovädzieho trupu, ktorá zahŕňa všetky kosti a stehná a roštenku so sviečkovicou najmenej s tromi celými alebo rozdelenými rebrami, s kolenom alebo bez neho a s bokom alebo bez neho; h) 11. "Predná časť, lopatka a hruď" v zmysle podpoložky 02023050: chrbtová časť prednej štvrtiny zahŕňajúca prednú časť pliecka získaná z prednej štvrtiny s najmenej štyrmi rebrami a najviac desiatimi rebrami rezom pozdĺž línie prechádzajúcej bodom, v ktorom sa prvé rebro spája s prvým prsným segmentom, k bodu ohybu bránice na desiatom rebre; 22. "hovädzia hruď" v zmysle podpoložky 02023050: spodná časť prednej štvrtiny, ktorá zahŕňa stred hrude a špičku hrude. B. Produkty uvedené v doplnkovej poznámke 1 A písm. a) až g) tejto kapitoly môžu byť predkladané s chrbtovou kosťou alebo bez nej. C. Na stanovenie počtu celých alebo rozdelených rebier uvádzaných v doplnkovej poznámke 1 A sa berú do úvahy len celé alebo rozdelené rebrá spojené s chrbtovou kosťou. Ak je chrbtová kosť odstránená, berú sa do úvahy len celé alebo rozdelené rebrá, ktoré by boli spojené s chrbtovou kosťou. 2. A. Nasledujúcimi výrazmi sa rozumejú: a) "trupy celé alebo polovičky trupov" v zmysle podpoložiek 2031110 a 2032110: zabité svine vo forme trupov z domácich svíň, po odkrvení a vyvrhnutí, ktorých štetiny a paznechty boli odstránené. Polovičky trupov získané rozdelením celých trupov stredom krčných, chrbtových, lumbálnych a sakrálnych stavcov cez alebo pozdĺž hrudnej kosti a cez zrast ischio–ohanbových kostí. Trupy a polovičky trupov môžu byť s alebo bez hlavy, nožičiek, vnútorného sadla, obličiek, chvosta alebo bránice. Polovičky trupov môžu byť s alebo bez miechy, mozočkov alebo jazyka. Trupy alebo polovičky trupov z prasníc môžu byť s mliečnymi žľazami alebo bez nich. b) "stehno" v zmysle podpoložiek 02031211, 02032211, 02101111 a 02101131: zadná (chvostová) časť polovičky trupu, ktorá zahŕňa kosti, s alebo bez nožičiek od kolena, kože alebo podkožného tuku. Stehno je oddelené od zvyšku polovičky trupu tak, aby zahŕňalo najviac posledný bedrový stavec. c) "predné časti" v zmysle podpoložiek 02031911, 02032911, 02101930 a 02101960: predná (kraniálna) časť polovičky trupu bez hlavy, vrátane kostí, s alebo bez nožičky, kolena, kože alebo podkožného tuku. Predná časť je oddelená od zvyšku polovičky trupu tak, aby zahŕňala najviac piaty chrbtový stavec. Za horný polovičný diel prednej časti (krkovička), tiež s lopatkou a s priliehajúcimi svalmi, sa považuje kus chrbta, ktorý je oddelený od spodného dielu prednej časti najviac rezom hneď pod chrbtovou kosťou. d) "pliecko" v zmysle podpoložiek 02031219, 02032219, 02101119 a 02101139: spodný diel prednej časti, tiež s lopatkou a priliehajúcimi svalmi, vrátane kostí, s alebo bez nožičky, kolena, kože alebo podkožného tuku. Lopatka s priliehajúcimi svalmi predkladaná samostatne zostáva zatriedená v tejto položke ako časť pliecka. e) "chrbty" v zmysle podpoložiek 02031913, 02032913, 02101940, 02101970: horný diel polovičky trupu od prvého krčného stavca až po chvostové stavce, vrátane kostí, s alebo bez pravej sviečkovice, lopatky, podkožného tuku, kože. Chrbát je oddelený od polovičky spodného dielu trupu rezom hneď pod chrbtovou kosťou; f) "bôčik" v zmysle podpoložiek 02031915, 02032915, 02101211 a 02101219: spodný diel polovičky trupu, nazývaný "prerastený", ktorý sa nachádza medzi stehnom a plieckom, s alebo bez kostí, ale s kožou a podkožným tukom. g) "slaninové boky" v zmysle podpoložky 02101910: polovičky trupu svine bez hlavy, lícnych častí čeľustí, nožičiek, chvosta, vnútorného sadla, obličiek, pravej sviečkovice, lopatkovej kosti, hrudnej kosti, chrbtovej kosti, panvovej kosti a bez bránice. h) "predné tri štvrtiny" v zmysle podpoložky 02101910: slaninový bok bez stehna, vykostený alebo nevykostený. ij) "zadné tri štvrtiny" v zmysle podpoložky 02101920: slaninový bok bez prednej časti, vykostený alebo nevykostený. k) "stred" v zmysle podpoložky 02101920: slaninový bok bez stehna a bez prednej časti, vykostený alebo nevykostený. Podpoložka zahŕňa tiež rezy stredov obsahujúce chrbtové tkanivo a bôčik v pomere prirodzenom, celým stredom. B. Kusy, ktoré vznikli delením uvedeným v doplnkovej poznámke 2A písm. f), sú zatriedené do rovnakých položiek len v tom prípade, ak obsahujú kožu a podkožný tuk. Ak kusy, ktoré sú zatriedené do podpoložiek 02101111 a 02101119, ako aj 02101131, 02101139, 02101930 a 02101960, sú získané zo slaninových bokov, z ktorých už boli odstránené kosti uvedené v doplnkovej poznámke 2A písm. g), rez by mal byť vedený podľa doplnkovej poznámky 2A písm. b), c) a d); v každom prípade tieto kusy alebo časti z nich musia obsahovať kosti. C. Podpoložky 02064920 a 02109949 musia zahŕňať najmä hlavy alebo polovice hláv domácich svíň s alebo bez mozgov, lícnych častí alebo jazykov a ich častí. Hlava je oddelená od zvyšku polovice trupu takto: - rovným rezom paralelným s lebkou alebo - rovným rezom paralelným s lebkou v rovine očí smerujúcim k prednej časti hlavy, čím hrdlo zostáva pripojené k polovičke trupu. Lícne časti, rypák a uši, ako aj mäso spojené hlavou, najmä za lebkou a časťou krku, sa považujú za časti hláv. Ale mäso bez kostí, ktoré patrí k chrbtu alebo k prednej časti (vrátane krku a časti pliecka), môže byť zatriedené do položky 02031955, 02032955, 02101951 alebo 02101981. D. Na účely podpoložiek 02090011 a 02090019 sa za "podkožný tuk" považuje tukové tkanivo, ktoré sa ukladá pod kožou ošípanej a prilieha k nej nezávisle od časti ošípanej, z ktorej pochádza; v každom prípade musí byť hmotnosť tukového tkaniva vyššia ako hmotnosť kože. Tieto podpoložky zahŕňajú aj tuk, z ktorého bola odstránená koža. E. Na účely podpoložiek 02101131, 02101139, 02101219 a 02101960 až 02101989 sa za "sušené alebo údené" považujú výrobky, v ktorých pomer voda/bielkoviny (obsah dusíka x 6,25) je 2,8 alebo menší. Obsah dusíka sa stanovuje podľa metódy ISO 937–1978. 3. A. Na účely položky 0204 sa nasledujúcimi výrazmi rozumejú: a) "trupy" v zmysle podpoložiek 020410, 020421, 020430, 020441, 02045011, a 02045051: celé trupy zabitých zvierat po ich odkrvení, vyvrhnutí a stiahnutí z kože, dovážane s hlavami alebo bez nich, s nohami alebo bez nich a s inými príslušnými drobami alebo bez nich. Ak sú trupy dovážené bez hláv, musia byť hlavy od nich oddelené na mieste atlanto occipitálneho kĺbu. Ak sú dovážené bez nôh, musia byť nohy oddelené na úrovni karpo–metakarpálneho alebo tarso–metatarsálneho kĺbu; b) "polovičky trupov" v zmysle podpoložiek 020410, 020421, 020430, 020441, 02045011 a 02045051: výrobok získaný symetrickým rozdelením celého trupu stredom krčných, chrbtových, lumbálnych a sakrálnych stavcov a stredom hrudnej kosti a zrastu ischio–ohanbových kostí; c) "krátke predné štvrtiny" v zmysle podpoložiek 02042210, 02044210, 02045013 a 02045053: predná časť trupu s hruďou alebo bez nej vrátane všetkých kostí, podplecia a pliecka, krku, delené kolmo na chrbtovú kosť najmenej s piatimi a najviac so siedmimi pármi rebier vcelku lebo delenými; d) "krátke predné štvrtiny" v zmysle podpoložiek 02042210, 02044210, 02045013 a 02045053: predná časť polovičky trupu s hruďou alebo bez nej vrátane všetkých kostí, podplecia a pliecka, krku, delené kolmo na chrbtovú kosť najmenej s piatimi a najviac so siedmimi rebrami vcelku alebo delenými; e) "chrbty a/alebo karé" v zmysle podpoložiek 02042230, 02044230, 02045015 a 02045055: zvyšná časť trupu po oddelení nôh a krátkych predných štvrtín s obličkami alebo bez nich; chrbty oddelené od karé musia zahŕňať najmenej päť bedrových stavcov; karé oddelené od chrbta musí zahŕňať päť párov rebier v celku alebo delených; f) "chrbty a/alebo karé" v zmysle podpoložiek 02042230, 02044230, 02045015 a 02045055: zvyšná časť polovičky trupu po oddelení nôh a krátkych predných štvrtín s obličkami alebo bez nich; chrbát oddelený od karé musí zahŕňať najmenej päť bedrových stavcov; karé oddelené od chrbta musí zahŕňať päť párov rebier v celku alebo delených; g) "nohy" v zmysle podpoložiek 02042250, 02044250, 02045019 a 02045059: zadná časť trupu, ktorá zahŕňa všetky kosti a nohu, rozdelená kolmo na chrbtovú kosť pri šiestom krížovom stavci priamo pod krížovou kosťou alebo pri štvrtom krížovom stavci naprieč krížovou kosťou k zrastu ischio–ohanbovej kosti; h) "nohy" v zmysle podpoložiek 02042250, 02044250, 02045019 a 02045059: zadná časť polovičky trupu, ktorá zahŕňa všetky kosti a nohu, rozdelená kolmo na chrbtovú kosť pri šiestom krížovom stavci priamo pod krížovou kosťou alebo pri štvrtom krížovom stavci naprieč krížovou kosťou k zrastu ischio–ohanbovej kosti. B. Na stanovenie počtu celých alebo rozdelených rebier uvádzaných v odseku 3A sa berú do úvahy len rebrá spojené s chrbtovou kosťou. 4. Nasledujúcimi výrazmi sa rozumejú: a) "hydinové kusy nevykostené" na účely položiek 02071320 až 02071360, 02071420 až 02071460, 02072620 až 02072670, 02072720 až 02072770, 02073521 až 02073563 a 02073621 až 02073663: kusy v nich špecifikované, obsahujúce všetky kosti; Hydinové kusy uvedené v bode a), ktoré majú časti kostí, sú zatriedené do podpoložiek 02071370, 02071470, 02072680, 02073579 alebo 02073679; b) "polovičky" na účely podpoložiek 02071320, 02071420, 02072620, 02072720, 02073521, 02073523, 02073525, 02073621, 02073623 a 02073625: polovičky hydinových trupov získané pozdĺžnym rezom v rovine pozdĺž prsnej kosti a chrbtovej kosti; c) "štvrtiny" na účely podpoložiek 02071320, 02071420, 02072620, 02072720, 02073521, 02073523, 02073525, 02073621, 02073623 a 02073625: štvrtiny so stehnom alebo prsiami, získané priečnym rezom polovice; d) "celé krídla tiež bez špičiek" na účely položiek 02071330, 02071430, 02072630, 02072730, 02073531 a 02073631: hydinové kusy pozostávajúce z ramennej kosti, kosť predlaktia spolu s príslušným svalstvom. Špičky obsahujúce karpálne kosti nemusia byť odstránené. Rez sa robí v kĺbe; e) "prsia" na účely podpoložiek 02071350, 02071450, 02072650, 02072750, 02073551, 02073553, 02073651 and 02073653: hydinové kusy pozostávajúce z prsnej kosti a rebier, distribuované s oboma stranami spolu s príslušným svalstvom; f) "stehná" na účely podpoložiek 02071360, 02071460, 02073561, 02073563, 02073661 a 02073663: hydinové kusy pozostávajúce z ramennej kosti, kosť predlaktia spolu s príslušným svalstvom. Dva rezy sa robia v kĺboch; g) "dolné časti morčacích stehien" na účely podpoložiek 02072660 a 02072760: kusy moriakov a moriek pozostávajúce z predkolenných kostí, (tibia a fibula) spolu s príslušným svalstvom. Dva rezy sa robia v kĺboch; h) "morčacie stehná iné ako dolné časť" na účely podpoložiek 02072670 a 02072770: kusy moriakov a moriek obsahujúce stehennú kosť spolu s príslušným svalstvom alebo stehennú kosť, kosti predkolenia spolu s príslušným svalstvom. Dva rezy sa robia v kĺboch; ij) "husacie alebo kačacie paletá" na účely podpoložiek 02073571 a 02073671: ošklbané a úplne vypitvané kačice bez hláv alebo nôžok, bez kostí trupu (prsná kosť, rebrá, chrbtová kosť a krížová kosť,) ale so stehennou, kolennou a krídelnou kosťou. 5. Na zmesi spadajúce do tejto kapitoly sa uplatňuje colná sadzba takto: a) pri zmesiach, kde jedna súčasť predstavuje minimálne 90 % hmotnosti, sa uplatní colná sadzba uplatniteľná na túto súčasť; b) pri ostatných zmesiach sa uplatní colná sadzba tej súčasti, za ktorú je dovozné clo najvyššie. 6. a) Nevarené ochutené mäso je zatriedené do kapitoly 16. Ochuteným mäsom sa rozumie nevarené mäso, ktoré bolo ochutené vnútri hĺbkovo alebo na celom povrchu výrobku ochucovadlom viditeľným zrakom alebo jasne rozlíšiteľným chuťou. b) Výrobky položky 0210, ku ktorým boli pridané ochucovadlá počas procesu ich prípravy, zostávajú zatriedené v tejto položke, ak prídavok ochucovadiel nezmenil ich charakter. 7. Na účely položky 0210 výrazy "mäso a jedlé droby, nasolené alebo v slanom náleve" znamená mäso a jedlé droby hlboko a rovnomerne impregnované soľou vo všetkých častiach, ktoré majú celkový obsah soli nie menší ako 1,2 % hmotnosti. 3. KAPITOLA RYBY A KÔROVCE, MÄKKÝŠE A OSTATNÉ VODNÉ BEZSTAVOVCE Poznámky 1. Do tejto kapitoly nie sú zatriedené: a) morské cicavce (položka 0106); b) mäso z cicavcov položky 0106 (položka 0208 alebo 0210); c) ryby (vrátane ich pečene, ikier a mlieča) alebo kôrovce, mäkkýše alebo ostatné vodné bezstavovce mŕtve a nespôsobilé alebo nevhodné na ľudskú konzumáciu pre ich prirodzenú povahu alebo vzhľadom na stav, v akom sa nachádzajú (kapitola 5); múčky, prášky alebo pelety z rýb alebo kôrovcov, mäkkýšov alebo z ostatných vodných bezstavovcov, nespôsobilé na ľudskú konzumáciu (položka 2301) alebo d) kaviár a kaviárové náhradky pripravené z rybacích ikier (položka 1604). 2. V tejto kapitole sa výrazom "pelety" rozumejú výrobky, ktoré sú aglomerované priamo zlisovaním alebo pridaním malého množstva spojiva. 4. KAPITOLA MLIEKO A MLIEČNE VÝROBKY; VTÁČIE VAJCIA; PRÍRODNÝ MED; JEDLÉ VÝROBKY ŽIVOČÍŠNEHO PÔVODU INDE NEUVEDENÉ ALEBO NEZAHRNUTÉ Poznámky 1. Mliekom sa rozumie plnotučné mlieko alebo čiastočne alebo úplne odstredené mlieko. 2. Na účely položky 0405: a) výraz "maslo" znamená prírodné maslo, srvátkové maslo alebo rekonštituované maslo (čerstvé, solené alebo stuchnuté vrátane konzervovaného masla) získané výlučne z mlieka s obsahom mliečneho tuku 80 % alebo viac, ale nie viac ako 95 % hmotnosti, s maximálnym obsahom beztukovej mliečnej sušiny 2 % hmotnosti a s maximálnym obsahom vody 16 % hmotnosti. Maslo neobsahuje pridané emulgátory, ale môže obsahovať chlorid sodný, potravinárske farbivá, neutralizačné soli a kultúry neškodných baktérií produkujúcich kyselinu mliečnu; b) výrazom "mliečne nátierky" sa rozumie roztierazeľná emulzia typu voda v oleji obsahujúca mliečny tuk ako jediný tuk vo výrobku s obsahom mliečneho tuku 39 % alebo viac, ale menej ako 80 % hmotnosti. 3. Výrobky získané zahustením srvátky a s prídavkom mlieka alebo mliečneho tuku sa zatrieďujú do položky 0406 ako syr, ak majú tieto tri charakteristické znaky: a) obsah mliečneho tuku 5 % alebo viac hmotnosti vyjadrený na sušinu; b) obsah sušiny aspoň 70 %, ale nepresahujúci 85 % hmotnosti a c) sú tvarované alebo tvarovateľné. 4. Do tejto kapitoly nie sú zatriedené: a) výrobky získané zo srvátky, obsahujúce viac ako 95 % hmotnosti laktózy vyjadrenej ako bezvodá laktóza počítaná na sušinu (položka 1702) alebo b) albumíny (vrátane koncentrátov dvoch alebo viacerých srvátkových proteínov obsahujúcich viac ako 80 % hmotnosti srvátkových proteínov počítaných na sušinu) (položka 3502) alebo globulíny (položka 3504). Poznámky k podpoložkám 1. Na účely podpoložky 040410 sa výrazom "upravená srvátka" rozumejú výrobky pozostávajúce zo zložiek srvátky, napr. srvátka, z ktorej bola celkom alebo čiastočne odstránená laktóza, proteíny alebo minerály, srvátka, do ktorej boli pridané prirodzené zložky srvátky a výrobky získané miešaním prirodzených zložiek. 2. Na účely podpoložky 040510 výraz "maslo" sa nevzťahuje na dehydratované maslo alebo ghee (podpoložky 040590). Doplnkové poznámky 1. Na zmesi zatriedené do položiek 0401 až 0406 sa uplatňuje colná sadzba takto: a) pri zmesiach, kde jedna súčasť predstavuje najmenej 90 % hmotnosti, sa uplatní colná sadzba uplatniteľná na túto súčasť; b) pri ostatných zmesiach sa uplatní colná sadzba tej súčasti, za ktorú je dovozné clo najvyššie. 2. Výrazom "celé syry" sa v položke 04069002 a 04069003 rozumejú celé syry s touto čistou hmotnosťou: - Ementál: nie nižšou ako 60 kg, ale nie vyššou ako 130 kg, - Gruyére a Sbrinz: nie nižšou ako 20 kg, ale nie vyššou ako 45 kg, - Bergkäse: nie nižšou ako 20 kg, ale nie vyššou ako 60 kg, - Appenzell: nie nižšou ako 6 kg, ale nie vyššou ako 8 kg. 5. KAPITOLA VÝROBKY ŽIVOČÍŠNEHO PÔVODU INDE NEŠPECIFIKOVANÉ ALEBO NEZAHRNUTÉ Poznámky 1. Do tejto kapitoly nie sú zatriedené: a) jedlé výrobky (iné ako zvieracie črevá, mechúre a žalúdky, celé alebo ich časti, zvieracia krv, tekutá alebo sušená); b) kože a usne (vrátane kožušín), iné ako tovar položky 0505, a odrezky a podobný surový odpad zo surových koží alebo usní položky 0511 (kapitola 41 alebo 43); c) živočíšne textilné suroviny, iné ako konské vlásie a odpad z konského vlásia (trieda XI) alebo d) pripravené zväzky alebo trsy na metly alebo štetce na kefárske výrobky položky 9603. 2. Na účely položky 0501 sa vlasy urovnané po dĺžke (nie však v jednom smere od koreňa k špičke) považujú za neopracované. 3. V celej nomenklatúre sa za "slonovinu" považujú nielen kly slona, ale aj kly mroža, narvala, tesáky diviaka, rohy nosorožca, ako aj zuby všetkých zvierat. 4. V celej nomenklatúre sa za "vlásie" považujú chlpy z hrivy alebo chvosta koňovitých a hovädzích zvierat. II. ODDIEL RASTLINNÉ VÝROBKY Poznámka 1. Výrazom "pelety" sa v tejto triede označujú výrobky aglomerované buď priamo zlisovaním, alebo pridaním malého množstva spojiva v rozsahu nepresahujúcom 3 % hmotnosti. 6. KAPITOLA ŽIVÉ STROMY A OSTATNÉ RASTLINY; HĽUZY CIBULE, KORENE A PODOBNE; REZANÉ KVETY A OKRASNÉ LÍSTIE Poznámky 1. Okrem druhej časti položky 0601 sú do tejto kapitoly zatriedené len živé stromy a tovar z druhov spravidla dodávaných záhradníkmi alebo kvetinármi na pestovanie alebo na okrasné účely; nepatria sem však zemiaky, cibuľa, šalotka, cesnak a iné výrobky kapitoly 7. 2. Všetky zmienky v položke 0601 alebo 0604 sa týkajú tovarov používaných na výrobu kytíc, kvetinových košov, vencov a podobných výrobkov úplne alebo čiastočne z týchto tovarov zhotovených, pričom sa neberie do úvahy príslušenstvo z iných materiálov. Do tejto kapitoly však nepatria koláže alebo podobné dekoratívne plakety položky 9701. 7. KAPITOLA ZELENINA, JEDLÉ RASTLINY, KORENE A HĽUZY Poznámky 1. Do tejto kapitoly nepatria krmoviny položky 1214. 2. Výraz "zelenina" v položkách 0709 až 0712 sa vzťahuje aj na jedlé huby, hľuzovky, olivy, kapary, dyne, tekvice, baklažány, sladkú kukuricu (Zea mays var. saccharata), papriky rodu Capsicum alebo rodu Pimenta, fenikel, petržlen, trebuľku, estragón, žeruchu, majoránku (Majorana hortensis alebo Origanum majorana). 3. Do položky 0712 je zatriedená všetka sušená zelenina druhov zatriedených do položiek 0701 až 0711, iná ako: a) suché vylúpané strukoviny (položka 0713); b) sladká kukurica vo formách uvedených v položkách 1102 až 1104; c) múka, krupica, prášok, vločky, granule a pelety zo zemiakov (položka 1105); d) múka, krupica a prášok zo sušených strukovín položky 0713 (položka 1106). 4. Plody rodu Capsicum alebo rodu Pimenta, sušené alebo drvené alebo mleté však do tejto kapitoly nie sú zatriedené (položka 0904). Doplnková poznámka 1. Na účely podpoložky 07141010 sa výrazom "pelety z múky a krupice" myslia pelety, ktoré po rozpustení vo vode prejdú kovovým sitom s otvormi 2 mm v množstve najmenej 95 % hmotnosti. 8. KAPITOLA JEDLÉ OVOCIE A ORECHY; ŠUPY CITRUSOVÝCH PLODOV A MELÓNOV Poznámky 1. Do tejto kapitoly nie je zatriedené nejedlé ovocie a orechy. 2. Chladené ovocie a orechy sa zatrieďujú ako čerstvé. 3. Sušené ovocie a sušené orechy tejto kapitoly môžu byť čiastočne rehydrované alebo upravené na tieto účely: a) na dodatočné konzervovanie alebo stabilizáciu (napr. miernym tepelným spracovaním, sírením, pridaním kyseliny sorbovej alebo sorbanu draselného); b) na zlepšenie alebo udržanie ich vzhľadu (napr. pridaním rastlinného oleja alebo malého množstva glukózového sirupu); ak si zachovajú charakter sušeného ovocia alebo sušených orechov. Doplnkové poznámky 1. Obsah rôznych cukrov vyjadrených ako sacharóza ("obsah cukru") vo výrobkoch zatriedených do tejto kapitoly zodpovedá hodnote nameranej refraktometrom pri teplote 20 °C, [podľa metódy predpísanej v prílohe nariadenia (EHS) 558/93] vynásobenej činiteľom 0,95. 2. Na účely podpoložiek 08119011, 08119031 a 08119085 sa "tropickým ovocím" rozumejú guajavy, mango, mangostany, papáje, tamarindy, jabĺčka kešu, liči, jackfruity, slivky sapodillo, mučenky, carambola a pitahaya. 3. Na účely podpoložiek 08119011, 08119031, 08119085, 08129070 a 08135031 sa "tropickými orechmi" rozumejú kokosové orechy, kešu orechy, para orechy (brazílske), arekové (betelové) orechy, kola orechy a makadamové orechy. 9. KAPITOLA KÁVA, ČAJ, MATÉ A KORENIE Poznámky 1. Zmesi výrobkov položiek 0904 až 0910sa zatrieďujú takto: a) zmesi výrobkov zatriedených do tej istej položky zostávajú zatriedené v tejto položke; b) zmesi výrobkov zatriedených do rôznych položiek sa zatrieďujú do položky 0910. Okolnosť, že tovar položiek 0904 až 0910 [vrátane zmesí uvedených v pozn. 1 a) a 1 b)] obsahuje prísadu iných látok, nemá vplyv na jeho zatriedenie, ak si takto vzniknuté zmesi zachovali podstatný charakter výrobkov uvedených v týchto položkách. V opačnom prípade takéto zmesi nie sú zatriedené do tejto kapitoly; takéto nakladacie a koreniace zmesi sa zatrieďujú do položky 2103. 2. Do tejto kapitoly nie je ztariedené korenie nazývané "kubébové" (Piper cubeba) alebo iné výrobky položky 1211. Doplnková poznámka 1. Na zmesi uvedené v poznámke 1 písm. a) sa uplatňuje colná sadzba uplatniteľná na súčasť s najvyššou colnou sadzbou. 10. KAPITOLA OBILIE Poznámky 1. a) Výrobky uvedené v položkách tejto kapitoly sú zatriedené do týchto položiek len vtedy, ak obsahujú zrná, ktoré môžu byť tiež v klasoch alebo byliach. b) Do tejto kapitoly nie sú zatriedené zrná, ktoré boli ošúpané alebo inak opracované. Ryža zbavená pliev, ošúpaná, bielená, hladená, leštená, predparená alebo zlomková však zostáva v položke 1006. 2. Do položky 1005 nie je zatriedená sladká kukurica (kapitola 7). Poznámka k položke 1. Výraz "tvrdá pšenica" znamená pšenicu druhu Triticum durum a hybridy odvodené z medzidruhového kríženia Triticum durum, ktoré majú rovnaký počet chromozómov ako tento druh. Doplnkové poznámky 1. Nasledujúcimi poznámkami sa rozumejú: a) "ryža s okrúhlymi zrnami" v zmysle podpoložiek 10061021, 10061092, 10062011, 10062092, 10063021, 10063042, 10063061 a 10063092 je ryža, ktorej dĺžka zrna je najviac 5,2 mm a pomer dĺžky k šírke je menší ako 2; b) "ryža s priemernými zrnami" v zmysle podpoložiek 10061023, 10061094, 10062013, 10062094, 10063023, 10063044, 10063063 a 10063094 je ryža, ktorej dĺžka zrna presahuje 5,2 mm, ale nepresahuje 6,0 mm a pomer dĺžky k šírke je menší ako 3; c) "ryža s dlhými zrnami" v zmysle podpoložiek 10061025, 10061027, 10061096, 10061098, 10062015, 10062017, 10062096, 10062098, 10063025, 10063027, 10063046, 10063048, 10063065, 10063067, 10063096 a 10063098) je ryža, ktorej dĺžka zrna presahuje 6,0 mm; d) "ryža paddy" v zmysle podpoložiek 10061021, 10061023, 10061025, 10061027, 10061092, 10061094, 10061096 a 10061098 je ryža, ktorej zrná po vymlátení ostávajú obalené plevami; e) "lúpaná ryža" v zmysle podpoložiek 10062011, 10062013, 10062015, 10062017, 10062092, 10062094, 10062096 a 10062098 je ryža zbavená len pliev. Sem je zatriedená hlavne ryža označovaná obchodnými názvami "hnedá ryža", "ryža cargo", "ryža loonzain" a "riso sbramato"; f) "polobielená ryža" v zmysle podpoložiek 10063021, 10063023, 10063025, 10063027, 10063042, 10063044, 10063046 a 10063048 je ryža zbavená pliev, čiastočne klíčkov a celkom alebo čiastočne vrchných, nie však spodných vrstiev perikarpu; g) "bielená ryža" v zmysle podpoložiek 10063061, 10063063, 10063065, 10063067, 10063092, 10063094, 10063096 a 10063098 je ryža, z ktorej boli odstránené plevy, všetky vrchné a spodné vrstvy perikarpu, všetky klíčky pri dlhej a polodlhej ryži a aspoň ich časť pri okrúhlej ryži, ale na ktorej ešte môžu ostať biele pozdĺžne ryhy, na maximálne 10 % zŕn; h) "zlomková ryža" v zmysle podpoložky 100640 sú zlomky zŕn, ktorých dĺžka neprevyšuje tri štvrtiny priemernej dĺžky celého zrna. 2. Na zmesi spadajúce do tejto kapitoly sa uplatňuje colná sadzba takto: a) pri zmesiach, kde jedna súčasť predstavuje najmenej 90 % hmotnosti, sa uplatní colná sadzba uplatniteľná na túto súčasť; b) pri ostatných zmesiach sa uplatní colná sadzba tej súčasti, za ktorú je dovozné clo najvyššie. 11. KAPITOLA MLYNÁRSKE VÝROBKY; SLAD; ŠKROBY; INULÍN; PŠENIČNÝ LEPOK Poznámky 1. Do tejto kapitoly nie sú zatriedené: a) pražený slad upravený ako kávové náhradky (položka 0901 alebo 2101); b) upravená múka, krupica a škroby položky 1901; c) kukuričné vločky a ostatné výrobky položky 1904; d) upravená alebo konzervovaná zelenina položky 2001, 2004 alebo 2005; e) farmaceutické výrobky (kapitola 30) alebo f) škroby, ktoré majú charakter voňavkárskych, kozmetických alebo toaletných prípravkov (kapitola 33). 2. A) Mlynárske výrobky z obilia uvedené ďalej v tabuľke sú zatriedené do tejto kapitoly, ak majú vyjadrenú hmotnosť suchého výrobku: a) obsah škrobu (určený polarometricky podľa upravenej Ewersovej metódy), ktorý prevyšuje údaje uvedené v stĺpci 2 a b) obsah popola (po odpočítaní pridaných minerálnych látok), ktorý neprevyšuje údaje uvedené v stĺpci 3. Ak nezodpovedajú uvedeným podmienkam, zatrieďujú sa do položky 2302. Obilné klíčky celé, drvené, vločky alebo zvyšky sa vždy zatrieďujú do položky 1104. B) Výrobky zatriedené podľa uvedených ustanovení do tejto kapitoly sa zatriedia do položky 1101 alebo 1102, ak množstvo výrobku vyjadrené v percentách, prepadnuté kovovým drôteným sitom s otvorom určeným v stĺpci 4 alebo 5 nemá menšiu hmotnosť ako množstvo uvedené pre príslušný druh obilia. Ak nezodpovedajú uvedeným podmienkam, zatrieďujú sa do položky 1103 alebo 1104. Druh obilia | Obsah škrobu | Obsah popola | Množstvo prepadnuté sitom s otvorom | 315 mikrometrov (mikrónov) | 500 mikrometrov (mikrónov) | (1) | (2) | (3) | (4) | (5) | Pšenica a raž | 45 % | 2,5 % | 80 % | – | Jačmeň | 45 % | 3 % | 80 % | – | Ovos | 45 % | 5 % | 80 % | – | Kukurica a cirok | 45 % | 2 % | – | 90 % | Ryža | 45 % | 1,6 % | 80 % | – | Pohánka | 45 % | 4 % | 80 % | – | Ostatné obilniny | 45 % | 2 % | 50 % | – | 3. Na účely položky 1103 výrazy "krúpy" a "múka" znamenajú výrobky získané fragmentáciou obilných zŕn, z ktorých: a) v prípade kukuričných výrobkov aspoň 95 % ich hmotnosti prepadne kovovým drôteným sitom s veľkosťou otvorov 2 mm; b) v prípade ostatných obilných výrobkov aspoň 95 % ich hmotnosti prepadne kovovým drôteným sitom s veľkosťou otvorov 1,25 mm. Doplnkové poznámky 1. Na zmesi spadajúce do tejto kapitoly sa uplatňuje colná sadzba takto: a) pri zmesiach, kde jedna súčasť predstavuje minimálne 90 % hmotnosti, sa uplatní colná sadzba uplatniteľná na túto súčasť; b) pri ostatných zmesiach sa uplatní colná sadzba tej súčasti, za ktorú je dovozné clo najvyššie. 2. Na účely položky 1106 výrazy "múka hladká" a "prášok" znamenajú výrobky (iné ako strúhaný sušený kokos) získané mletím alebo inými fragmentačnými postupmi zo suchých strukovín položky 0713, zo ságy alebo koreňov alebo hľúz položky 0714 alebo z výrobkov kapitoly 8, z ktorých: a) v prípade suchých strukovín, ságy, koreňov hľúz a výrobkov kapitoly 8 (okrem orechov položiek 0801 a 0802) najmenej 95 % hmotnosti výrobku prepadne kovovým sitom s veľkosťou otvorov 2 mm; b) v prípade orechov položiek 0801 a 0802 najmenej 50 % hmotnosti výrobku prepadne kovovým drôteným sitom s veľkosťou otvorov 2,5 mm. 12. KAPITOLA OLEJNATÉ SEMENÁ A OLEJNATÉ PLODY; RÔZNE SEMENÁ A PLODY; PRIEMYSELNÉ A LIEČIVÉ RASTLINY; SLAMA A KRMOVINY Poznámky 1. Položka 1207 sa týka medzi iným palmových orechov a ich jadier, orechov karité, bavlníkových, ricínových, sezamových, horčičných, požltových a makových semien. Netýka sa produktov položky 0801 alebo 0802 alebo olív (kapitoly 7 alebo 20). 2. Do položky 1208 je zatriedená nielen múka hladká a hrubá nezbavená oleja, ale aj múka hladká a hrubá, čiastočne zbavená oleja alebo úplne zbavená oleja a potom celkom alebo čiastočne znova doplnená svojím pôvodným olejom. Do tejto položky však nie sú zatriedené odpady položiek 2304 až 2306. 3. Repné semeno, trávové semeno a iné rastlinné semená, semená ozdobných kvetín, zeleninové semená, semená ovocných a lesných stromov, semená viky (iné ako druhu bôbu obyčajného Vicia faba) alebo vlčieho bôbu (lupiny) sa považujú za "semená druhov používaných na siatie" položky 1209. Naopak, do tejto položky nie sú zatriedené, aj keď sú určené na siatie: a) strukoviny a sladká kukurica (kapitola 7); b) korenie a ostatné výrobky kapitoly 9; c) obilie (kapitola 10) alebo d) výrobky položiek 1201 až 1207 alebo položky 1211. 4. Do položky 1211 sú zatriedené okrem iného rastliny a ich časti: bazalka, borák, ženšen, yzop, sladké drievko, rôzne druhy mäty, rozmarín, ruta, šalvia a palina. Naopak, do tejto položky nie sú zatriedené: a) farmaceutické výrobky kapitoly 30; b) voňavkárske, kozmetické alebo toaletné prípravky kapitoly 33 alebo c) insekticídy, fungicídy, herbicídy, dezinfekčné a podobné výrobky položky 3808. 5. Na účely položky 1212 sa výraz riasy ("chaluhy") nevzťahuje na: a) mŕtve jednobunkové mikroorganizmy položky 2102; b) kultúry mikroorganizmov položky 3002 alebo c) hnojivá položiek 3101 až 3105. Poznámka k položke 1. Výrazom "semená repky alebo repice s nízkym obsahom kyseliny erukovej" v zmysle položky 120510 sa rozumejú semená repky a repice produkujúce mastný olej s obsahom kyseliny erukovej nižším než 2 hmotnostné percentá a produkujúce pernú zložku s obsahom glukosinolátov nižším než 30 mikromólorlgram. 13. KAPITOLA ŠELAK; GUMY, ŽIVICE A OSTATNÉ RASTLINNÉ ŠŤAVY A VÝŤAŽKY Poznámka 1. Do položky 1302 je zatriedený medzi inými výťažok zo sladkého drievka a výťažok z rimbaby (pyrethrový výťažok), výťažok z chmeľu, výťažok z aloe a ópium. Do tejto položky nie sú zatriedené: a) výťažok zo sladkého drievka obsahujúci viac ako 10 % hmotnosti sacharózy alebo upravený ako cukrovinky (položka 1704); b) sladové výťažky (položka 1901); c) výťažky z kávy, čaju alebo z maté (položka 2101); d) rastlinné šťavy a výťažky tvoriace súčasť alkoholických nápojov (kapitola 22); e) prírodný gáfor, glycirrhizín alebo iné produkty položky 2914 alebo 2938; f) koncentráty z makovej slamy obsahujúce nie menej ako 50 % hmotnosti alkaloidov (položka 2939); g) lieky položky 3003 alebo 3004 alebo reagencie na zisťovanie krvných skupín alebo krvných faktorov (položka 3006); h) výťažky garbiarske a farbiarske (položka 3201 alebo 3203); ij) silice, pevné silice, absolútne silice, rezinoidy, extrahované prírodné balzamy, vodné destiláty alebo vodné roztoky silíc alebo prípravky založené na vonných látkach druhu používaného na výrobu nápojov (kapitola 33) alebo k) prírodný kaučuk, balata, gutaperča, guajal, chicle a podobné prírodné gumy (položka 4001). 14. KAPITOLA RASTLINNÉ PLETACIE MATERIÁLY; PRODUKTY RASTLINNÉHO PÔVODU INDE NEUVEDENÉ ANI NEZAHRNUTÉ Poznámky 1. Do tejto kapitoly nie sú zatriedené nasledujúce materiály, ktoré majú byť zatriedené do XI. triedy: rastlinné materiály a rastlinné vlákna druhov používaných hlavne na výrobu textílií, aj keď sú akokoľvek opracované, ani rastlinné materiály špeciálne upravené na použitie ako textilné materiály. 2. Do položky 1401 je zatriedený najmä bambus (tiež štiepaný, pozdĺžne rozrezaný, prirezaný na dĺžku, so zaguľatenými koncami, bielený, impregnovaný proti ohňu, leštený alebo farbený), vŕbové prútie, trstina apod., dreň a trstina na pletenie. Do tejto položky nie sú zatriedené luby, plátky alebo pásiky z dreva (položka 4404). 3. Do položky 1402 nie je zatriedená drevitá vlna (položka 4405). 4. Do položky 1403 nie sú zatriedené pripravené hlavy na kefárske výrobky položky 9603. III. TRIEDA ŽIVOČÍŠNE A RASTLINNÉ TUKY A OLEJE A VÝROBKY VZNIKNUTÉ ICH ŠTIEPENÍM; UPRAVENÉ JEDLÉ TUKY; ŽIVOČÍŠNE ALEBO RASTLINNÉ VOSKY 15. KAPITOLA ŽIVOČÍŠNE A RASTLINNÉ TUKY A OLEJE A VÝROBKY VZNIKNUTÉ ICH ŠTIEPENÍM; UPRAVENÉ JEDLÉ TUKY; ŽIVOČÍŠNE ALEBO RASTLINNÉ VOSKY Poznámky 1. Do tejto kapitoly nie sú zatriedené: a) bravčová slanina a bravčový a hydinový tuk položky 0209; b) kakaové maslo, kakaový tuk a kakaový olej (položka 1804); c) jedlé prípravky obsahujúce viac než 15 % hmotnosti výrobkov položky 0405 (spravidla kapitola 21); d) škvarky (položka 2301) a zvyšky položky 2304 až 2306; e) mastné kyseliny, pripravené vosky, lieky, farbivá, laky, mydlo, voňavkárske, kozmetické alebo toaletné prípravky, ďalej sulfonované oleje alebo iný tovar triedy VI alebo f) olejový kaučuk (položka 4002). 2. Do položky 1509 nie sú zatriedené oleje získané z olív pomocou rozpúšťadiel (položka 1510). 3. Do položky 1518 nie sú zatriedené tuky, oleje alebo ich frakcie len denaturované; tieto výrobky sa zatrieďujú do položiek, do ktorých patria tuky, oleje a ich nedenaturované frakcie. 4. Mydlové kaly (tzv. Soap–stocks), olejové usadeniny a kaly, stearínová smola, smola z tuku ovčej vlny a glycerínová smola sú zatriedené do položky 1522. Poznámka k podpoložká 1. Na účely podpoložiek 151411 a 151419 výraz "repkový olej alebo olej repky olejnej s nízkym obsahom kyseliny erukovej" znamená stále oleje, ktoré majú obsah kyseliny erukovej nižší ako 2 % hmotnosti. Doplnkové poznámky Na aplikáciu podpoložiek 150710, 150810, 15100010, 151110, 151211, 151221, 151311, 151321, 151410, 151491, 151511, 151521, 15155011, 15155019, 15159021, 15159029, 15159040 až 15159059 a 15180031: a) stále rastlinné oleje tekuté alebo tuhé získané lisovaním sa považujú za "surové", ak neboli podrobené inej úprave ako: - dekantácii v bežnom časovom limite, - odstredeniu alebo filtrácii za podmienky, že na oddelenie olejov od ich tuhých častí sa použila len mechanická sila, ako je gravitácia, tlak alebo odstredivá sila (s vylúčením akéhokoľvek adsorpčného filtračného postupu alebo iného fyzikálneho či chemického postupu); b) stále rastlinné oleje tekuté alebo tuhé získané extrahovaním sa aj naďalej považujú za "surové", ak sa nebudú môcť rozlíšiť farbou, vôňou alebo chuťou ani uznávanými osobitnými analytickými vlastnosťami od rastlinných olejov alebo tukov získaných lisovaním; c) výraz "surový" sa rozširuje aj na sójový olej, ktorý už bol odslizený, a na bavlníkový olej, z ktorého bol odstránený gossypol. 2. A Položky 1509 a 1510 sa vzťahujú iba na oleje získané len z olív; analytické charakteristiky obsahu mastných kyselín a sterolov týchto olejov – zistené metódami určenými v prílohách V, X–A a X–B nariadenia (EHS) č. 2568/91 – je takýto: Tabuľka I Zloženie mastných kyselín v percentách z celkových mastných kyselín Mastné kyseliny | Obsah v % | Kyselina myristová | ≤ 0,05 | Kyselina linolénová | ≤ 0,9 | Kyselina arachidónová | ≤ 0,6 | Kyselina eikosenová | ≤ 0,4 | Kyselina behenová [72] | ≤ 0,3 | Kyselina lignocerová | ≤ 0,2 | Tabuľka II Zloženie sterolov v percentách z celkových sterolov Steroly | Obsah v percentách | Cholesterol | ≤ 0,5 | Brasikasterol [73] | ≤ 0,1 | Kampesterol | ≤ 4,0 | Stigmasterol [74] | < kampesterol | Betasitosterol [75] | ≥ 93,0 | Delta–7–stigmasterol | ≤ 0,5 | Položky 1509 a 1510 nezahŕňajú chemicky menený olivový olej (hlavne reesterifikovaný olivový olej) a zmesi olivových a iných olejov. Prítomnosť reesterifikovaného oleja či iných olejov sa zisťuje pomocou metód opísaných v prílohe VII k nariadeniu (EHS) č. 2568/91. B. Do podpoložky 150910 sú zatriedené len olivové oleje definované v častiach I. a II. nižšie, získané len pomocou mechanických či iných fyzikálnych postupov v podmienkach, hlavne tepelných, ktoré nevedú k rozkladu oleja, zo surovín, ktoré neprešli iným postupom okrem umytia, odkôstkovania, centrifugácie a filtrácie. Oleje získané z olív pomocou rozpúšťadiel sú zatriedené do položky 1510. I. Na účely podpoložky 15091010"panenský lampový olivový olej" bez ohľadu na kyslosť, znamená olivový olej s týmito charakteristikami: a) obsah vosku nepresahuje 300 mg/kg; b) obsah erythrodiolu a uvaolu nepresahuje 4,5 %; c) obsah nasýtených mastných kyselín v 2. pozícii v triglyceridoch nepresahuje 1,3 %; d) súčet transoleických izomérov nie väčších ako 0,1 % a súčet translinoleických a transoleických izomérov nepresahuje 0,1 %; e) obsah stigmastadienov nepresahuje 0,50 mg/kg; f) rozdiel medzi HPLC a teoretickým obsahom triglyceridov s ECN42 0,43 alebo menší a g) s jednou z nasledujúcich charakteristík: 1. peroxidovým číslom väčším ako 20 meq O2 /kg; 2. obsahom prchavých halogénových rozpúšťadiel vyšším než 0,2 mg/kg alebo väčším ako 0,1 mg/kg každého jeho rozpúšťadla; 3. koeficient rozpadu K270 väčší ako 0,25 a po ošetrení oleja aktivovaným hliníkom nie väčším ako 0,11. Niektoré oleje s obsahom voľných kyselín (vyjadrených ako kyselina olejová) väčším ako 3,3 g na 100 g, môžu mať po prejdení cez aktívny hliník v súlade s metódou popísanou v prílohe IX k nariadeniu (EHS) č. 2568/91 mať koeficient rozpadu K270 väčší ako 0,1. Ak áno, po neutralizácii a odfarbení v laboratóriu v súlade s metódou popísanou v prílohe XIII k horeuvedenému nariadeniu musia mať tieto vlastnosti: - koeficient rozpadu K270 maximálne 1,20, - zmenu koeficientu rozpadu (Δ K) v oblasti 270 nm medzi 0,01 a 0,16, t. j.: ΔK | = Km – 0,5 (Km – 4 + Km + 4) | Km | = koeficient rozpadu vo vlnovej dĺžke maxima absorpčnej krivky v oblasti 270 nm a | Km – 4 a Km + 4 | = koeficienty rozpadu pri vlnových dĺžkach o 4 nm viac a menej ako vlnová dĺžka Km; | 4. medzi organoleptické charakteristiky patria zistiteľné defekty presahujúce prijateľné limity, a výsledok panelového testu menší ako 3,5 podľa prílohy XII nariadenia (EHS) č. 2568/91. II. Na účely podpoložky 15091090"panenský olej" znamená olivový olej s týmito charakteristikami: a) obsah kyselín vyjadrený ako kyselina olejová nepresahuje 3,3 g na 100 g; b) peroxidové číslo nepresahuje 20 meq O2 /kg; c) obsah vosku nepresahuje 250 mg/kg; d) obsah prchavých halogénových rozpúšťadiel nepresahuje spolu 0,2 mg/kg celkovo a 0,1 mg/kg pre každé jedno rozpúšťadlo; e) koeficient rozpadu K270 nepresahuje 0,25 a po ošetrení aktívnym hliníkom nepresahuje 0,1; f) varianciu koeficientu rozpadu (Δ K) v oblasti 270 nm nie väčšiu ako 0,01; g) organoleptické charakteristiky, medzi ktoré môžu patriť zistiteľné defekty a výsledok panelového testu väčší ako 3,5 v súlade s prílohou XII k nariadeniu (EHS) č. 2568/91; h) obsah erythrodiolu a uvaolu nepresahuje 4,5 %; ij) obsah nasýtených mastných kyselín v 2. pozícii v triglyceridoch nepresahuje 1,3 %; k) súhrn transoleických izomérov nepresahuje 0,05 % a súčet translinoleických a transoleických izomérov nepresahuje 0,05 %; l) obsah stigmastadiénov nepresahuje 0,15 mg/kg; m) rozdiel medzi HPLC a teoretickým obsahom triglyceridov s ECN42 musí mať hodnotu 0,2 alebo menšiu. C. Do podpoložky 150990 je zatriedený olivový olej získaný spracovaním olivových olejov z podpoložky 15091010 a/alebo 15091090, či už zmiešaný s panenským olivovým olejom alebo nie, s týmito charakteristikami: a) obsah kyselín vyjadrený ako kyselina olejová nepresahuje 1,5 g na 100 g; b) obsah vosku nepresahuje 350 mg/kg; c) koeficient rozpadu K270 nepresahuje 1,0; d) varianciu koeficientu rozpadu (Δ K) v oblasti 270 nm nie väčšiu ako 0,13; e) obsah erythrodiolu a uvaolu nepresahuje 4,5 %; f) obsah nasýtených mastných kyselín v 2. pozícii v triglyceridoch nepresahuje 1,5 %; g) súhrn transoleických izomérov nepresahuje 0,20 % a súčet translinoleických a transoleických a translinoleických izomérov nepresahuje 0,30 %; h) rozdiel medzi HPLC a teoretickým obsahom triglyceridov s ECN42 musí mať hodnotu 0,3 alebo menšiu. D. Na účely podpoložky 15100010"surové oleje" znamená oleje, predovšetkým zvyškové olivové oleje, s nasledujúcimi charakteristikami: a) obsah kyselín vyjadrený ako kyselina olejová, väčší ako 0,5 g na 100 g; b) obsah erythrodiolu a uvaolu nie nižší ako 12 %; c) obsah nasýtených mastných kyselín v 2. pozícii v triglyceridoch nepresahuje 1,8 %; d) súhrn transoleických izomérov nepresahuje 0,20 % a súčet translinoleických a translinoleických izomérov nepresahuje 0,10 %; e) rozdiel medzi HPLC a teoretickým obsahom triglyceridov s ECN42 musí mať hodnotu 0,6 alebo menšiu. E. Do podpoložky 15100090 sú zatriedené oleje získané spracovaním olejov podpoložky 15100010, či už zmiešaných s panenským olivovým olejom alebo nie, a oleje nemajúce charakteristiky olejov uvedené v bodoch 2. B, 2. C a 2. D. Oleje spadajúce do tejto podpoložky musia mať obsah nasýtených mastných kyselín na 2. pozícii triglyceridov maximálne 0,2 %, súhrn transoleických izomérov nižší ako 0,4 % a súčet translinoleických a translinoleických izomérov nižší ako 0,35 % a rozdiel medzi HPLC a teoretickým obsahom triglyceridov s ECN42 nesmie presiahnuť 0,5. Do podpoložiek 15220031 a 15220039 nie sú zatriedené: a) zvyšky po spracovaní mastných látok obsahujúcich olej s jódovým indexom určeným metódou popísanou v prílohe XVI k nariadeniu (EHS) č. 2568/91, nie nižším ako 70 alebo vyšším ako 100; b) zvyšky po spracovaní mastných látok obsahujúcich olej s jódovým indexom vyšším ako 70 alebo nižším ako 100, ktorých vrcholová oblasť vyjadrujúca objem retencie betasitosterolu [76], vyjadrený podľa prílohy V k nariadeniu (EHS) č. 2568/91, nepresahuje 93,0 % celkových vrcholových oblastí sterolov. Analytické metódy použité na zistenie charakteristík produktov uvedených vyššie sú popísané v prílohách k nariadeniu (EHS) č. 2568/91. Takisto treba zohľadniť poznámky pod čiarou prílohy I k nariadeniu. IV. TRIEDA PRIPRAVENÉ POTRAVINY; NEALKOHOLICKÉ A ALKOHOLICKÉ NÁPOJE A OCOT; TABAK A VYROBENÉ TABAKOVÉ NÁHRADKY Poznámka 1. Výraz "pelety" označuje v tejto triede výrobky aglomerované buď len tlakom, alebo pridaním spojiva v rozsahu nie väčšom ako 3 % hmotnosti. 16. KAPITOLA PRÍPRAVKY Z MÄSA, RÝB ALEBO Z KÔROVCOV, MÄKKÝŠOV ALEBO Z INÝCH VODNÝCH BEZSTAVOVCOV Poznámky 1. Do tejto kapitoly nie je zatriedené mäso, droby, ryby, kôrovce, mäkkýše a iné vodné bezstavovce pripravené alebo konzervované spôsobmi uvedenými v kapitole 2 alebo 3 v položke 0504. 2. Do tejto kapitoly sú zatriedené potravinárske prípravky, ak obsahujú viac ako 20 % hmotnosti párkov, salámy, mäsa, drobov, krvi, rýb alebo kôrovcov, mäkkýšov alebo iných vodných bezstavovcov, alebo ich kombinácie. Ak tieto prípravky obsahujú dva alebo viacero uvedených výrobkov, zatrieďujú sa do položky kapitoly 16 zodpovedajúcej zložke alebo zložkám, ktorých hmotnosť prevláda. Tieto ustanovenia sa nevzťahujú na plnené výrobky položky 1902 ani na prípravky položky 2103 alebo 2104. Pre prípravky obsahujúce pečeň sa ustanovenia druhej vety nevzťahujú na určenie podpoložky položky 1601 alebo 1602. Poznámky k podpoložkám 1. V zmysle podpoložky 160210 sa "homogenizovanými prípravkami" rozumejú prípravky z mäsa, drobov alebo z krvi, jemne homogenizované, balené na predaj v malom ako detská výživa alebo na dietetické účely, v uzavretých obaloch s netto obsahom nepresahujúcim 250 g hmotnosti. Pri použití tejto definície sa neprihliada na malé množstvo prísad pridaných na ochutenie, na účely konzervácie alebo z iných dôvodov. Tieto prípravky môžu obsahovať malé množstvo viditeľných kúskov mäsa alebo drobov. Podpoložka 160210 má prednosť pred všetkými ostatnými podpoložkami položky 1602. 2. Ryby a kôrovce uvedené v položke 1604 alebo 1605 len pod všeobecnými názvami patria k rovnakým druhom ako tie, ktoré sú uvedené v kapitole 3 pod rovnakými názvami. Doplnkové poznámky V zmysle podpoložiek 16023111, 16023211, 16023921, 16025010, 16029061, 16029072 a 16029074 sa za "tepelne neupravené" považujú tie výrobky, ktoré neboli vôbec tepelne spracované alebo ktorých tepelné spracovanie nie je dostačujúce na zabezpečenie koagulácie mäsa v celom výrobku, a preto sa pri nich v prípade podpoložiek 16025010, 16029061, 16029072 a 16029074 pri krájaní objavujú stopy ružovkastej tekutiny na reznej ploche mäsa rozrezanej v jeho najhrubšej časti. V zmysle podpoložiek 16024110, 16024210 a 16024911 to 16024915 sa výraz "ich kúsky" vzťahuje len na pripravené alebo konzervované mäso, u ktorého je zrejmé podľa rozmerov a charakteristík príslušného svalového vlákna, že bolo získané zo stehna, chrbta s kosťou, krkovičky alebo z pliecka z domácich ošípaných. 17. KAPITOLA CUKOR A CUKROVINKY Poznámka 1. Do tejto kapitoly nie sú zatriedené: a) cukrovinky obsahujúce kakao (položky 1806); b) chemicky čisté cukry (iné ako sacharóza, laktóza, maltóza a fruktóza) alebo iné výrobky položky 2940 alebo c) lieky alebo ostatné výrobky kapitoly 30. Poznámka k podpoložkám 1. V zmysle podpoložky 170111 a 170112 sa "surovým cukrom" rozumie cukor, ktorý podľa polarimetrického merania obsahuje v sušine menej ako 99,5 % hmotnosti sacharózy. Doplnkové poznámky Pre účely podpoložiek 17011110, 17011190, 17011210 a 17011290 sa "surovým cukrom" rozumie cukor nearomatizovaný, nefarbený, bez obsahu iných pridaných látok, obsahujúci v sušine menej ako 99,5 % hmotnosti sacharózy zistených polarimetrickou metódou. Colná sadzba uplatniteľná na surový cukor zatriedený v podpoložkách 17011110 a 17011210, ktorého výťažok stanovený podľa prílohy 1 bodu II k nariadeniu (ES) č. 1260/2001 je iný ako 92 %, sa stanovuje týmto spôsobom: príslušná sadzba sa vynásobí korekčným koeficientom, ktorý sa získa tak, že sa percentuálna časť výťažku stanoveného podľa vyššie uvedeného ustanovenia vydelí 92. Pre účely podpoložky 17019910 sa za "biely cukor" považujú cukry nearomatizované, obsahujúce v sušine 99,5 % alebo viac hmotnosti sacharózy určenej polarimetrickou metódou. Na účely stanovenia colnej sadzby uplatniteľnej na výrobky zatriedené v podpoložkách 17022010, 17026080, 17026095, 17029060, 17029071, 17029080 a 17029099 sa obsah sacharózy, vrátane ostatných cukrov vyjadrených ako sacharóza, určí spôsobmi ustanovenými v článku 5 (2) a (4) nariadenia (ES) č. 1423/95. V zmysle podpoložiek 17023010, 17024010, 17026010 a 17029030 sa za "izoglukózu" považuje produkt získaný z glukózy alebo jej polymérov obsahujúci minimálne 10 % hmotnosti fruktózy v sušine. Na účely stanovenia colnej sadzby uplatniteľnej na výrobky podpoložiek uvedených v predchádzajúcom odstavci sa obsah sušiny stanoví podľa článku 5 (3) nariadenia (ES) č. 1423/95. Za "inulínový sirup" sa považuje: a) pre účely podpoložky 17026080 bezprostredný produkt získaný hydrolýzou inulínu alebo oligofruktóz, obsahujúci v sušine viac ako 50 % fruktózy voľnej alebo vo forme sacharózy; b) pre účely podpoložky 17029080 bezprostredný produkt získaný hydrolýzou inulínu alebo oligofruktóz, obsahujúci v sušine najmenej 10 %, ale nie viac ako 50 % fruktózy voľnej alebo vo forme sacharózy. Pri dovoze v podobe kolekcie podlieha tovar zatriedený do podpoložky 170490 colnej sadzbe pre poľnohospodársku zložku (EA), ktorá sa stanoví podľa priemerného obsahu mliečnych tukov, mliečnych proteínov, sacharózy, izoglukózy, glukózy a škrobu v kolekcii ako celku. 18. KAPITOLA KAKAO A KAKAOVÉ PRÍPRAVKY Poznámky 1. Do tejto kapitoly nie sú zatriedené prípravky položky 0403, 1901, 1904, 1905, 2105, 2202, 2208, 3003 alebo 3004. 2. Do položky 1806 sú zatriedené cukrovinky obsahujúce kakao a s výhradou ustanovenia poznámky 1 tejto kapitoly, ostatné potravinové prípravky obsahujúce kakao. Doplnkové poznámky Pri dovoze v podobe kolekcie podlieha tovar zatriedený do podpoložiek 180620, 180631, 180632 a 180690 colnej sadzbe pre poľnohospodársku zložku (EA), ktorá sa stanoví podľa priemerného obsahu mliečnych tukov, mliečnych proteínov, sacharózy, izoglukózy, glukózy a škrobu v kolekcii ako celku. Podpoložky 18069011 a 18069019 nezahŕňajú výrobky vyrobené výlučne z jedného druhu čokolády. 19. KAPITOLA PRÍPRAVKY Z OBILIA, MÚKY, ŠKROBU ALEBO Z MLIEKA; CUKRÁRENSKÉ VÝROBKY Poznámky 1. Do tejto kapitoly nie sú zatriedené: a) potravinové prípravky obsahujúce párky, salámu, mäso, droby, krv, ryby a kôrovce, mäkkýše a iné vodné bezstavovce alebo akúkoľvek kombináciu týchto výrobkov v množstve väčšom ako 20 % hmotnosti (kapitola 16), okrem plnených výrobkov položky 1902; b) sucháre a iné výrobky z múky alebo zo škrobu špeciálne upravené na kŕmenie zvierat (položka 2309) alebo c) lieky alebo iné výrobky kapitoly 30. 2. Na účely položky 1901 sa výrazmi "múka" rozumie: a) múka hrubá a hladká z obilia kapitoly 11 a b) múka hrubá, hladká a prášky rastlinného pôvodu iných kapitol, ale iné ako múka hrubá, hladká a prášky zo sušenej zeleniny (položka 0712), zo zemiakov (položka 1105) alebo zo suchých strukovín (položka 1106). 3. Do položky 1904 nie sú zatriedené prípravky obsahujúce viac ako 6 % hmotnosti kakaa počítaného na celkom odtučnený základ alebo poliate čokoládou alebo inými potravinovými prípravkami obsahujúcimi kakao položky 1806. 4. V zmysle položky 1904 sa výrazom "inak upravené" rozumie, že obilie prešlo osobitnou úpravou na rozdiel od úprav, ktoré sa predpokladajú v položkách alebo poznámkach kapitol 10 alebo11. Doplnkové poznámky Tovar zatriedený do podpoložiek 190531, 190532, 190540 a 190590 v podobe kolekcie podlieha colnej sadzbe pre poľnohospodársku zložku (EA), ktorá sa stanoví podľa priemerného obsahu mliečnych tukov, mliečnych proteínov, sacharózy, izoglukózy, glukózy a škrobu v kolekcii ako celku. V zmysle podpoložky 190531 sa za "sladké sušienky" považujú len výrobky takého druhu, ktorých obsah vody nepresahuje 12 % a obsah tuku nepresahuje 35 % hmotnosti (zložky používané na plnenie alebo polievanie sušienok sa pri výpočte týchto hodnôt neberú do úvahy). 20. KAPITOLA PRÍPRAVKY ZO ZELENINY, OVOCIA, ORECHOV ALEBO Z INÝCH ČASTÍ RASTLÍN Poznámky 1. Do tejto kapitoly nepatrí: a) zelenina, ovocie alebo orechy, upravené alebo konzervované spôsobmi uvedenými v kapitolách 7, 8 alebo 11; b) potravinové prípravky obsahujúce párky, salámu, mäso, droby, krv, ryby a kôrovce, mäkkýše a iné vodné bezstavovce alebo akúkoľvek kombináciu týchto výrobkov v množstve väčšom ako 20 % hmotnosti (kapitola 16) alebo c) homogenizované zložené potravinové prípravky položky 2104. 2. Do položky 2007 a 2008 nie sú zatriedené ovocné rôsoly, želé, pasty, mandľové dražé a podobné výrobky vo forme cukroviniek (položka 1704) alebo čokoládové výrobky (položka 1806). 3. Do položky 2001, 2004 a 2005 sú zatriedené len tie výrobky kapitoly 7 alebo položky 1105 alebo 1106 (iné ako múka, krupica a prášky výrobkov kapitoly 8), ktoré boli upravené alebo konzervované iným spôsobom, ako je uvedené v poznámke 1a. 4. Šťava z paradajok s obsahom sušiny 7 % hmotnosti alebo viac je zatriedená do položky 2002. 5. Na účely položky 2007 termín "získané varením" znamená získané tepelnou úpravou pri atmosférickom tlaku alebo pri zníženom tlaku na zvýšenie viskozity produktu úplnou redukciou obsahu vody alebo iným spôsobom. 6. V zmysle položky 2009 sa výrazom "nekvasené šťavy bez prídavku alkoholu" rozumejú šťavy, ktorých objemový alkoholometrický titer nie je vyšší ako 0,5 % obj. (pozri poznámku 2 kapitoly 22). Poznámky k podpoložkám 1. V zmysle podpoložky 200510 sa výrazom "homogenizovaná zelenina" rozumejú zeleninové prípravky jemne homogenizované, v balení na predaj v malom ako detská výživa alebo na dietetické účely, v obaloch s netto obsahom nepresahujúcim 250 g hmotnosti. Pri použití tejto definície sa neprihliada na malé množstvo prísad pridaných na ochutenie, na účely konzervácie alebo z iných dôvodov. Tieto prípravky môžu obsahovať malé množstvo viditeľných kúskov zeleniny. Podpoložka 200510 má prednosť pred všetkými ostatnými podpoložkami položky 2005. 2. V zmysle podpoložky 200710 sa výrazom "homogenizované prípravky" rozumejú prípravky z ovocia, jemne homogenizované, v balení na predaj v malom ako detská výživa alebo na dietetické účely, v obaloch s netto obsahom nepresahujúcim 250 g hmotnosti. Pri použití tejto definície sa neprihliada na malé množstvo prísad pridaných na ochutenie, na účely konzervácie alebo z iných dôvodov. Tieto prípravky môžu obsahovať malé množstvo viditeľných kúskov ovocia. Podpoložka 200710 má prednosť pred všetkými ostatnými podpoložkami položky 2007. 3. Na účely podpoložiek 200912, 200921, 200931, 200941, 200961 a 200971 termín "Brixova hodnota" znamená priame odčítanie Brixových stupňov na stupnici Brixovho hydrometra alebo refraktívny index vyjadrený ako percento obsahu sacharózy získaný z refraktometra pri teplote 20 °C alebo s korekciou na 20 °C, ak je odčítanie urobené pri inej teplote. Doplnkové poznámky 1. Na účely položky 2001 zelenina, orechy a iné jedlé časti rastlín, pripravené alebo konzervované v octe alebo v kyseline octovej, musia mať obsah voľnej prchavej kyseliny vyjadrený ako kyselina octová 0,5 % hmotnosti a viac. Okrem toho huby zatriedené do podpoložky 20019050 nesmú mať obsah soli vyšší ako 2,5 % hmotnosti. a) Obsah rôznych cukrov vyjadrených ako sacharóza ("obsah cukru") pri výrobkoch zatriedených do tejto kapitoly zodpovedá číselnej hodnote nameranej refraktometrom pri teplote 20 0C (podľa metódy predpísanej v prílohe k nariadeniu (EHS) č. 558/93) a ktorá je vynásobená činiteľom: - 0,93 pri výrobkoch podpoložky 200820 až 200880, 200892 a 200899 alebo - 0,95 pri výrobkoch ostatných položiek. b) Termín "Brixova hodnota" v podpoložkách položky 2009 znamená hodnotu indikovanú refraktometrom [použitého v súlade s metódou predpísanou v prílohe k nariadeniu Komisie (EHS) č. 558/93] pri teplote 20 °C. Výrobky podpoložiek 200820 až 200880, 200892 a 200899 sa považujú za výrobky "s prísadou cukru", ak hmotnostný "obsah cukru" v nich je vyšší ako percento uvedené ďalej, podľa druhu ovocia alebo jedlých častí rastlín: - ananás a hrozno: 13 %, - ostatné ovocie vrátane ovocných zmesí a iných jedlých častí rastlín: 9 %. Na aplikáciu podpoložiek 20083011 až 20083039, 20084011 až 20084039, 20085011 až 20085059, 20086011 až 20086039, 20087011 až 20087059, 20088011 až 20088039, 20089212 až 20089238 a 20089911 až 20089940 sa pojmom - "skutočný hmotnostný alkoholometrický titer": rozumie počet kilogramov čistého alkoholu obsiahnutých v 100 kg výrobku, - "% mas": je označenie hmotnostného alkoholometrického titra. a) Obsah pridaného cukru vo výrobkoch položky 2009 zodpovedá obsahu cukru zníženému o čísla uvádzané ďalej podľa druhu šťavy: - šťava z citrónov alebo paradajok: 3, - šťava z jabĺk: 11, - šťava z hrozna: 15, - šťava z ostatného ovocia alebo zeleniny vrátane zmesí štiav: 13. b) Ovocné šťavy s prídavkom cukru s Brixovou hodnotou nepresahujúcou 67 a obsahujúcou menej ako 50 % hmotnosti ovocných štiav v prírodnom stave získané z ovocia alebo zriedením koncentrovanej šťavy strácajú pôvodný charakter ovocných štiav položky 2009. V zmysle podpoložky 20096051 a 20096071 sa za "koncentrovanú šťavu z hrozna (vrátane hroznového muštu)" považuje šťava z hrozna (vrátane hroznového muštu), pri ktorej číselná hodnota nameraná refraktometrom pri teplote 20 0C (používaný podľa metódy uvedenej v prílohe k nariadeniu (EHS) č. 558/93) nie je nižšia ako 50,9 %. Na účely podpoložiek 20019091, 20060035, 20060091, 20071091, 20079993, 20081911, 20091991, 20089212, 20089216, 20089232, 20089236, 20089251, 20089272, 20089276, 20089292, 20089294, 20089297, 20089936, 20089938, 20098036, 20098073, 20098088, 20098097, 20099092, 20099095 a 20099097 sa "tropickým ovocím" rozumejú guajavy, mangá, mangostany, papáje, tamarindy (indické ďatle), jabĺčka kešu, liči (čínske slivky), duriany (batany, jackfruit), sapoty (Acharas zapota), plody mučenky (Passiflora edulis), caramboly a pitahaye. Na účely podpoložiek 20019091, 20060035, 20060091, 20079993, 20081911, 20081991, 20089212, 20089216, 20089232, 20089236, 20089251, 20089272, 20089276, 20089292, 20089294 a 20089297 sa "tropickými orechmi" rozumejú kokosové orechy, orechy kešu, brazílske orechy, arekové (betelové) orechy, kola orechy a makadamové orechy. 21. KAPITOLA RÔZNE POTRAVINOVÉ PRÍPRAVKY Poznámky 1. Do tejto kapitoly nie sú zatriedené: a) zmesi položky 0712; b) pražené kávové náhradky obsahujúce kávu v akomkoľvek pomere (položka 0901); c) aromatizovaný čaj (položka 0902); d) korenie a ostatné výrobky položiek 0904 až 0910; e) potravinové prípravky iné ako výrobky uvedené v položke 2103 alebo 2104, obsahujúce viac ako 20 % hmotnosti párkov, salámy, mäsa, drobov, krvi, rýb alebo kôrovcov, mäkkýšov alebo ostatných vodných bezstavovcov alebo akúkoľvek kombináciu týchto výrobkov (kapitola 16); f) kvasinky balené ako liečivá a ostatné výrobky položky 3003 alebo 3004 alebo g) pripravené enzýmy položky 3507. 2. Výťažky z náhradiek uvedených v poznámke 1b) sa zatrieďujú do položky 2101. 3. Na účely položky 2104 sa výrazom "homogenizované zložené potravinové prípravky" rozumejú prípravky pozostávajúce z jemne homogenizovanej zmesi dvoch alebo viacerých základných zložiek, ako je mäso, ryby, zelenina a ovocie, v balení na predaj v malom ako detská výživa na dietetické účely, v obaloch s netto obsahom nepresahujúcim 250 g. Pri tejto definícii sa neprihliada na malé množstvo prísad pridaných na ochutenie, na účely konzervácie alebo z iných dôvodov. Tieto prípravky môžu obsahovať malé množstvo viditeľných kúskov prísad. Doplnkové poznámky Na účely podpoložiek 21032000 a 21039090 sa výraz "omáčky" nevzťahuje na prípravky zo zeleniny, ovocia alebo iných jedlých častí rastlín, ak percento týchto zložiek prepadajúcich cez kovové sito s veľkosťou otvorov 5 mm je po premytí vodou s teplotou 20 o C menšie ako 80 % hmotnosti, počítané na pôvodný prípravok. Na účely podpoložiek 21061020 a 21069092 sa výrazom "škrob" rozumejú aj produkty degradácie škrobu. Na účely podpoložky 21069010 sa "syrové fondues" rozumejú prípravky obsahujúce 12 % a viac, ale menej ako 18 % hmotnosti mliečnych tukov a vyrobené z tavených syrov (výlučne typu Ementál a Gruyére) s prídavkom bieleho vína, čerešňového likéru, škrobu a korenia, v balení na okamžitú spotrebu s netto hmotnosťou 1 kg alebo menšou. Pri tovare uvedenom vo vyššie uvedenej podpoložke ju nutné predložiť potvrdenie vydané v súlade s podmienkami, ktoré sú uvedené v príslušných ustanoveniach spoločenstva. Na účely podpoložky 21069020 výraz "zložené alkoholické prípravky, iné ako založené na vonných látkach, druhov používaných na výrobu nápojov" znamená prípravky s objemovým alkoholometrickým titrom vyšším ako 0,5 % vol. Na účely podpoložky 21069030 sa za "izoglukózu" považuje výrobok získaný z glukózy alebo jej polymérov, ktorý v suchom stave obsahuje minimálne 10 % hmotnosti fruktózy. Na účely stanovenia colnej sadzby uplatniteľnej na výrobky zatriedené do podpoložky 21069030 sa obsah sušiny stanoví podľa článku 5 (3) nariadenia (ES) č. 1423/95. Na účely colnej sadzby uplatniteľnej na výrobky zatriedené do podpoložky 21069059 sa obsah sacharózy, vrátane ostatných cukrov vyjadrených ako sacharóza, určí spôsobom ustanoveným v článku 5 (2) nariadenia (ES) č. 1423/95. 22. KAPITOLA NEALKOHOLICKÉ A ALKOHOLICKÉ NÁPOJE A OCOT Poznámky 1. Do tejto kapitoly nie sú zatriedené: a) výrobky tejto kapitoly (iné ako výrobky položky 2209), ktoré sú pripravené na kuchynské účely a pritom nie sú vhodné na spotrebu ako nápoje (všeobecne položka 2103); b) morská voda (položka 2501); c) destilovaná alebo vodivostná voda alebo voda podobnej čistoty (položka 2851); d) vodné roztoky, ktoré obsahujú viac ako 10 % hmotnosti kyseliny octovej (položka 2915); e) lieky položiek 3003 až 3004 alebo f) voňavkárske alebo toaletné prípravky (kapitola 33). 2. Na účely tejto kapitoly a kapitol 20 a 21 sa objemový alkoholometrický titer určuje pri teplote 20 °C. 3. Na účely položky 2202 termín "nealkoholické nápoje" znamená nápoje, ktorých objemový alkoholometrický titer nie je vyšší ako 0,5 % vol. Alkoholické nápoje sa zatrieďujú do položky 2203 až 2206 alebo do položky 2208 podľa daného prípadu. Poznámka k podpoložke 1. Na účely podpoložky 220410 sa výrazom "šumivé vína" rozumejú vína, ktoré pri uchovávaní v uzavretých nádobách pri teplote 20 o C majú pretlak najmenej 3 bary. Doplnkové poznámky Do podpoložky 22021000 sú zatriedené vody, vrátane minerálnych a sýtených vôd, obsahujúce pridaný cukor alebo iné sladidlá alebo ochutené, ak sa priamo konzumujú ako nápoje. Na účely položiek 22042205a podpoložky 22060010: a) "skutočný objemový alkoholometrický titer" znamená počet objemových jednotiek čistého alkoholu obsiahnutých pri teplote 20 °C v 100 objemových jednotkách daného výrobku pri tejto teplote; b) "potenciálny objemový alkoholometrický titer" znamená počet objemových jednotiek čistého alkoholu pri teplote 20 °C, ktoré môžu vzniknúť úplným vykvasením cukrov, ktorý je obsiahnutý v 100 objemových jednotkách daného výrobku pri tejto teplote; c) "celkový objemový alkoholometrický titer" znamená súčet skutočného a potenciálneho objemového alkoholometrického titra; d) "prirodzený objemový alkoholometrický titer" znamená celkový objemový alkoholometrický titer výrobku pred akýmkoľvek obohatením; e) "% vol" je symbol (skratka) objemového alkoholometrického titra. Na účely podpoložky 22043010 sa za "hroznový mušt kvasiaci" považuje výrobok vzniknutý kvasením hroznového muštu, ktorý má skutočný objemový alkoholometrický titer väčší ako 1 % vol a menší ako tri pätiny svojho celkového objemového alkoholometrického titra. Na účely podpoložiek 220421 a 220429: A "celkový suchý extrakt" znamená obsah všetkých zložiek v gramoch na liter výrobku, ktoré za daných fyzikálnych podmienok nevyprchajú. Určenie celkového suchého extraktu sa musí vykonať hustomerom pri 20 o C; B a) prítomnosť množstiev celkových suchých extraktov na 1 liter vo výrobkoch položiek 22042111 až 22042199 a 22042912 až 22042999, uvádzaných v I, II, III a IV, nemá vplyv na ich zatrieďovanie: I. výrobky so skutočným objemovým alkoholometrickým titrom väčším ako 13 % vol: 90 g alebo menej celkového suchého extraktu na 1 liter; II. výrobky so skutočným objemovým alkoholometrickým titrom väčším ako 13 % vol, ale nie väčším ako 15 % vol: 130 g alebo menej celkového suchého extraktu na 1 liter; III. výrobky so skutočným objemovým alkoholometrickým titrom väčším ako 15 % vol, ale nie väčším ako 18 % vol: 130 g alebo menej celkového suchého extraktu na 1 liter; IV. výrobky so skutočným objemovým alkoholometrickým titrom väčším ako 18 % vol, ale nie väčším ako 22 % vol: 330 g alebo menej celkového suchého extraktu na 1 liter. Výrobky s celkovým suchým extraktom prevyšujúcim maximum stanovené v každej kategórii musia byť zatriedené vždy do prvej nasledujúcej kategórie, pričom je samozrejmé, že ak celkový suchý extrakt výrobku prevyšuje 330 g na 1 liter, výrobky musia byť zatriedené do podpoložiek 22042199 a 22042999. c) uvedené pravidlá sa neuplatňujú na výrobky zatriedené do podpoložiek 22042193, 22042197, 22042993 a 22042997. 5. Podpoložky 22042111 až 22042199 a 22042912 až 22042999 zahŕňajú najmä: a) hroznový mušt, ktorého kvasenie bolo zastavené pridaním alkoholu, to znamená výrobok: - ktorý má skutočný objemový alkoholometrický titer 12 % vol alebo väčší, ale menší ako 15 % vol a - ktorý je získaný pridaním výrobku vzniknutého destiláciou vína do nevykvaseného hroznového muštu, ktorého prirodzený objemový alkoholometrický titer nie je menší ako 8,5 % vol; b) víno s prísadou alkoholu, to znamená výr